open-index/open-wikipedia-markdown huggingface dataset:
ദി ഹോൾ ഫാമിലി

1908-ൽ പ്രസിദ്ധപ്പെടുത്തിയ ഒരു അമേരിക്കൻ നോവലാണ് **ദി ഹോൾ ഫാമിലി**. പന്ത്രണ്ട് വ്യക്തികൾ ചേർന്നാണ് ഈ നോവൽ രചിച്ചത്. വില്ല്യം ഡീൻ ഹൊവൽസ് എന്ന എഴുത്തുകാരിയാണ് നോവലിന്റെ ആദ്യ അദ്ധ്യായമായ *ദി ഫാദർ* എഴുതിയത്. ഇവർ തന്നെയാണ് ഇത്തരത്തിലൊരു ആശയം ആദ്യമായി അവതരിപ്പിച്ചത്. വിവാഹനിശ്ചയം മുതൽ വിവാഹം വരെയുള്ള ഒരുക്കത്തിനിടയിൽ ഒരു കുടുംബത്തിലുണ്ടാകുന്ന പ്രശ്‌നങ്ങളാണ് നോവലിന്റെ ആദ്യ അദ്ധ്യായത്തിൽ പരാമർശിക്കുന്നത്. പിന്നീട് പതിനൊന്ന് എഴുത്തുകാർ തുടർന്നുള്ള അദ്ധ്യായങ്ങൾ എഴുതിച്ചേർത്തു.   1907-ലാണ് നോവൽ ഹാർപ്പേഴ്സ് ബസാറിൽ പ്രസിദ്ധീകരിച്ചു തുടങ്ങിയത്. ഹാർപ്പേഴ്സ് ബസാർ തന്നെ നോവൽ 1908 - ൽ പുസ്തകരൂപത്തിൽ പ്രസിദ്ധീകരിച്ചു.

## പുറത്തേക്കുള്ള കണ്ണികൾ
*
*''Competing for the Reader'', dissertation by Heidi Michelle Hanrahan with an extensive chapter on *The Whole Family*

വർഗ്ഗം:ഇംഗ്ലീഷ് നോവലുകൾ
സിത്താര

സിത്താര എന്നത് പല വ്യക്തികളെ കുറിക്കുന്നു
*സിത്താര (ചലച്ചിത്രനടി)
*സിത്താര (ഗായിക)
*സിത്താര ദേവി(കഥക് നർത്തകി)
*മോഹൻ സിത്താര (സംഗീതജ്ഞൻ)
*സിത്താർ (ഒരു സംഗീതോപകരണം)
കേരളത്തിലെ താലൂക്കുകൾ

കേരളത്തിലെ താലൂക്കുകളുടെ പട്ടിക


{
  "type": "ExternalData",
  "service": "geoshape",
  "properties": {
    "stroke": "#ff0000",
    "stroke-width": 1
  },
  "query": "# Taluks in Kerala\nSELECT ?id ?idLabel\n(concat('', ?idLabel, '') as ?title)\nWHERE\n{\n?id wdt:P361 wd:Q7680362. # is a district\n?id wdt:P17 wd:Q668. # in India\nSERVICE wikibase:label { bd:serviceParam wikibase:language 'ml'}\n}"}


## കാസർഗോഡ് ജില്ല
#കാസർഗോഡ് താലൂക്ക്
#ഹോസ്ദുർഗ് താലൂക്ക്
#മഞ്ചേശ്വരം താലൂക്ക്
#വെള്ളരിക്കുണ്ട് താലൂക്ക്

## കണ്ണൂർ ജില്ല
#തളിപ്പറമ്പ് താലൂക്ക്
#കണ്ണൂർ താലൂക്ക്
#തലശ്ശേരി താലൂക്ക്
#ഇരിട്ടി താലൂക്ക്
#പയ്യന്നൂർ താലൂക്ക്

## വയനാട് ജില്ല
#മാനന്തവാടി താലൂക്ക്
#വൈത്തിരി താലൂക്ക്
#സുൽത്താൻ ബത്തേരി താലൂക്ക്

## കോഴിക്കോട് ജില്ല
#വടകര താലൂക്ക്
#കൊയിലാണ്ടി താലൂക്ക്
#കോഴിക്കോട് താലൂക്ക്
#താമരശ്ശേരി താലൂക്ക്
## മലപ്പുറം ജില്ല
#നിലമ്പൂർ താലൂക്ക്
#ഏറനാട് താലൂക്ക്  (ആസ്ഥാനം:മഞ്ചേരി)
#തിരൂരങ്ങാടി താലൂക്ക്
#തിരൂർ താലൂക്ക്
#പെരിന്തൽമണ്ണ താലൂക്ക്
#പൊന്നാനി താലൂക്ക്
#കൊണ്ടോട്ടി താലൂക്ക്

## പാലക്കാട് ജില്ല
#മണ്ണാർക്കാട് താലൂക്ക്
#പാലക്കാട് താലൂക്ക്
#ഒറ്റപ്പാലം താലൂക്ക്
#ആലത്തൂർ താലൂക്ക്
#ചിറ്റൂർ താലൂക്ക്
#പട്ടാമ്പി താലൂക്ക്
#അട്ടപ്പാടി താലൂക്ക് (ആസ്ഥാനം:അഗളി)

## തൃശ്ശൂർ ജില്ല
#തൃശ്ശൂർ താലൂക്ക്
#തലപ്പിള്ളി താലൂക്ക് (ആസ്ഥാനം: വടക്കാഞ്ചേരി)
#ചാവക്കാട് താലൂക്ക്
#മുകുന്ദപുരം താലൂക്ക് (ആസ്ഥാനം: ഇരിങ്ങാലക്കുട)
#കൊടുങ്ങല്ലൂർ താലൂക്ക്
#ചാലക്കുടി താലൂക്ക്
#കുന്നംകുളം താലൂക്ക്

## എറണാകുളം ജില്ല
#ആലുവ താലൂക്ക്
#കുന്നത്തുനാട് താലൂക്ക് (ആസ്ഥാനം: പെരുമ്പാവൂർ)
#കോതമംഗലം താലൂക്ക്
#പറവൂർ താലൂക്ക്
#കൊച്ചി താലൂക്ക്
#കണയന്നൂർ താലൂക്ക്
#മൂവാറ്റുപുഴ താലൂക്ക്

## ഇടുക്കി ജില്ല
#ദേവികുളം താലൂക്ക്
#ഉടുമ്പഞ്ചോല താലൂക്ക് (ആസ്ഥാനം:നെടുംകണ്ടം)
#തൊടുപുഴ താലൂക്ക്
#പീരുമേട് താലൂക്ക്
#ഇടുക്കി താലൂക്ക്

## കോട്ടയംജില്ല
#കോട്ടയം താലൂക്ക്
#വൈക്കം താലൂക്ക്
#മീനച്ചിൽ താലൂക്ക് (ആസ്ഥാനം: പാലാ)
#കാഞ്ഞിരപ്പള്ളി  താലൂക്ക്
#ചങ്ങനാശ്ശേരി താലൂക്ക്

## ആലപ്പുഴ ജില്ല
#അമ്പലപ്പുഴ താലൂക്ക്
#ചേർത്തല താലൂക്ക്
#കുട്ടനാട് താലൂക്ക് (ആസ്ഥാനം: മാങ്കൊമ്പ്)
#കാർത്തികപ്പള്ളി താലൂക്ക് (ആസ്ഥാനം: ഹരിപ്പാട്)
#ചെങ്ങന്നൂർ താലൂക്ക്
#മാവേലിക്കര താലൂക്ക്

## പത്തനംതിട്ട ജില്ല
#കോഴഞ്ചേരി താലൂക്ക്‌ (ആസ്ഥാനം: പത്തനംതിട്ട)
#റാന്നി താലൂക്ക്
#അടൂർ താലൂക്ക്  
#മല്ലപ്പള്ളി താലൂക്ക്
#തിരുവല്ല താലൂക്ക്
#കോന്നി താലൂക്ക്

## കൊല്ലം ജില്ല
#കൊല്ലം താലൂക്ക്
#പത്തനാപുരം താലൂക്ക്
#കൊട്ടാരക്കര താലൂക്ക്
#കുന്നത്തൂർ താലൂക്ക്
#കരുനാഗപ്പള്ളി താലൂക്ക്
#പുനലൂർ താലൂക്ക്

## തിരുവനന്തപുരം ജില്ല
#തിരുവനന്തപുരം താലൂക്ക്
#ചിറയൻകീഴ് താലൂക്ക് (ആസ്ഥാനം: ആറ്റിങ്ങൽ)
#നെടുമങ്ങാട് താലൂക്ക്
#നെയ്യാറ്റിൻകര താലൂക്ക്
#കാട്ടാക്കട താലൂക്ക് 
#വർക്കല താലൂക്ക്  
## ഇതും കൂടി കാണുക
*
* കേരളത്തിലെ റവന്യൂ ഡിവിഷനുകൾ
* കേരളത്തിലെ ജില്ലകൾ

## അവലംബം
ചങ്ങംകുളങ്ങര

കൊല്ലം ജില്ലയിലെ ഒരു പട്ടണമാണ് **ചങ്ങംകുളങ്ങര**.  ചങ്ങംകുളങ്ങര മഹാശിവക്ഷേത്രം ഇവിടെയാണ് സ്ഥിതി ചെയ്യുന്നത്.

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം ജില്ല
സയൻസ് എക്സ്പ്രസ്സ്

thumb|300px|സയൻസ് എക്സ്പ്രസ്സ്. കൊല്ലം ജില്ലയിലെത്തിയപ്പോൾ
കേന്ദ്ര ശാസ്ത്ര സാങ്കേതിക വകുപ്പ്, എൻസി.എസ്.ടി,മാക്സ് പ്ലാങ്ക്, വിക്രം സാരാഭായി കമ്മ്യൂണിറ്റി സയൻസ് സെന്റർ എന്നിവയുടെ സഹകരണത്തോടെ ശാസ്ത്ര വിവരങ്ങൾ പ്രദർശിപ്പിച്ചിട്ടുള്ള  തീവണ്ടിയാണ് **സയൻസ് എക്സ്പ്രസ്സ്**.  പതിനാറ് കോച്ചുകളുള്ള ശീതീകരിച്ച സയൻസ് എക്സ്പ്രസ്സിൽ ശാസ്ത്ര സംബന്ധമായ വിഷയങ്ങൾ മുന്നൂറോളം വർണ്ണ ചിത്രങ്ങളുടയും നൂറ്റി അൻപതോളം വീഡിയോ,മൾട്ടിമീഡിയയുടെയും സഹായത്തോടെ വോളന്റി യർമാർ വിശദീകരിക്കുന്നു.
രാജ്യത്തെ പ്രമുഖ ശാസ്ത്രജ്ഞൻമാരുടെ പേരുള്ള ഓരോ കോച്ചിലും വിവിധ ശാസ്ത്ര വിഷയങ്ങളെക്കുറിച്ചുള്ള വിവരങ്ങളാണുള്ളത്.വിക്രം സാരാഭായിയുടെ പേരിലുള്ള കോച്ചിലാണ് വിവിധ ഗ്രഹങ്ങളെയും നക്ഷത്രങ്ങളെക്കുറിച്ചുമുള്ള വിവരമുള്ളത്.
## ചരിത്രം
2007 ഒക്ടോബറിലാണ് ഈ തീവണ്ടി യാത്ര തുടങ്ങിയത്.
### വിവിധ ഘട്ടങ്ങൾ
## ഒന്നാം ഘട്ടം
## രണ്ടാം ഘട്ടം
## മൂന്നാം ഘട്ടം
## നാലാം ഘട്ടം
## അഞ്ചാം ഘട്ടം
ജൂൺ 5 മുതൽ 22 ഡിസംബർ 2012 വരെയായിരുന്നു അഞ്ചാം ഘട്ടം. ജൈവ വൈവിധ്യക്കാഴ്ചകളാണ് ഈ ഘട്ടത്തിൽ പ്രദർശിപ്പിച്ചിരുന്നത്. സയൻസ് എക്സ്പ്രസ്സ് (ജൈവ വൈവിധ്യ സ്പെഷ്യൽ) ('Science Express - Biodiversity Special' (SEBS)) എന്ന പേരിലായിരുന്നു യാത്ര. ഇന്ത്യയാകെ 24 ലക്ഷത്തിലധികം പേർ ഈ പ്രദർശനം കാണുകയുണ്ടായി. ഇതിന്റെ രണ്ടാം പതിപ്പ് ഇന്ത്യയിലെ 62 സ്ഥലങ്ങളിലായി 9 ഏപ്രിൽ മുതൽ 28 ഒക്ടോബർ 2013 വരെ സഞ്ചരിച്ച് അഹമ്മദാബാദിൽ സമാപിച്ചു. 
## ആറാം ഘട്ടം
ജൈവ വൈവിധ്യ സ്പെഷ്യലായാണ് ആറാം ഘട്ടത്തിൽ സയൻസ് എക്സ്പ്രസ് 2012 മുതൽ സഞ്ചരിക്കുന്നത്. ജൈവവൈവിദ്ധ്യങ്ങളുടെ വിസ്മയക്കാഴ്ചകളാണ് വിവിധ കോച്ചുകളിലായി ഒരുക്കിയിരിക്കുന്നത്. 
പ്രധാന ലേഖനം : സയൻസ് എക്സ്പ്രസ്സ്(ജൈവ വൈവിധ്യ സ്പെഷ്യൽ) 
## പുറത്തേക്കുള്ള കണ്ണികൾ
* വെബ്സൈറ്റ് 

## ചിത്രജാലകം


പ്രമാണം:SCIENCE EXPRESS3.JPG|സയൻസ് എക്സ്പ്രസ്സ് പ്രദർശനം കാണുന്നവർ
പ്രമാണം:SCIENCE EXPRESS4.JPG|സയൻസ് എക്സ്പ്രസ്സിൽ പ്രദർശിപ്പിച്ചിട്ടുള്ള കോശ മാതൃക
പ്രമാണം:SCIENCE EXPRESS5.JPG|സയൻസ് എക്സ്പ്രസ്സിൽ പ്രദർശിപ്പിച്ചിട്ടുള്ള ക്രോമസോം മാതൃക
പ്രമാണം:SCIENCE EXPRESS CROWD.JPG|സയൻസ് എക്സ്പ്രസ്സ് പ്രദർശനം കാണുന്നവർ


വർഗ്ഗം:ഇന്ത്യയിലെ റെയിൽ ഗതാഗതം
ഗുലാം അലി

പാട്യാല ഘരാനയിലെ  പ്രശസ്ത ഗസൽ ഗായകനാണ് **ഗുലാം**

**അലി (Ghulam Ali)**. സ്വദേശത്തും വിദേശത്തുമായി നിരവധി ഗസൽ അവതരണങ്ങൾ നടത്തിയിട്ടുണ്ട്.
## ജീവിതരേഖ

1940 -ൽ ബ്രിട്ടീഷ് ഇന്ത്യയിലെ സിയൽക്കോട്ട് ജില്ലയിലെ കലെകേയിൽ(Kalekay) - (ഇന്ന് ആ സ്ഥലം പാകിസ്താനിലാണ്) ജനിച്ചു. റേഡിയോ ലാഹോറിൽ 1960 മുതൽ പാടാനാരംഭിച്ചു. ബഡേ ഗുലാം അലിഖാന്റെ കീഴിൽ സംഗീത പഠനം നടത്തി.

## ശിവസേനയുടെ പ്രതിഷേധം
ഗുലാം അലിയുടെ സംഗീത പരിപാടികൾ തടയുമെന്ന് 2015 ൽ ശിവസേന പ്രഖ്യാപിച്ചിരുന്നു. പാകിസ്താനുമായി യാതൊരുതരത്തിലുള്ള സാംസ്‌ക്കാരിക ബന്ധത്തിനും തയ്യാറല്ലെന്ന് ചൂണ്ടിക്കാട്ടിയാണ് ഗുലാം അലിയുടെ കച്ചേരിക്കെതിരെ ശിവസേന രംഗത്തെത്തിയത്.

## 2016 -ൽ കേരളത്തിൽ
ഇന്ത്യയിൽ പലയിടത്തും കച്ചേരി അവതരണം മതമൗലികവാദികൾ തടഞ്ഞപ്പോഴും 2016 ജനുവരി 15-ന് അദ്ദേഹം തിരുവനന്തപുരത്ത് കച്ചേരി നടത്തുകയുണ്ടായി.
## പ്രധാന ഗസലുകൾ
*ചുപ്കെ ചുപ്കെ രാത് ദിൻ
*അപ്​നെ ദൂൻ മേം രഹ്താ ഹൂം
*റഫ്ത റഫ്ത ....

## അവലംബം


വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:പാകിസ്താനി നാടോടി ഗായകർ
വർഗ്ഗം:പാകിസ്താനി ചലച്ചിത്ര ഗായകർ
ഹിന്ദുസ്ഥാൻ ഇൻസെക്ടിസൈട്സ് ലിമിറ്റഡ്

ഇന്ത്യയിലെ ഒരു പൊതുമേഖലാസ്ഥാപനമാണ് **ഹിന്ദുസ്ഥാൻ ഇൻസെക്ടിസൈട്സ് ലിമിട്ടഡ്** അഥവാ **എച്ച്.ഐ.എൽ. ** ഇന്ത്യാ ഗവൺമെന്റിന്റെ കെമിക്കൽസ് ആൻഡ് ഫെർട്ടിലൈസേഴ്‌സ് മന്ത്രാലയത്തിന്റെ ഉടമസ്ഥതയിലുള്ള ഒരു സർക്കാർ കോർപ്പറേഷനാണ്. ദേശീയ മലേറിയ നിർമ്മാർജ്ജന പരിപാടിക്കായി (National Malaria Eradication Programme) ഡിഡിടിയുടെ ഉത്പാദനം ആരംഭിക്കുന്നതിനായി 1954 മാർച്ചിൽ ഇത് സംയോജിപ്പിച്ചു. കേരളത്തിലെ ആദ്യ കേന്ദ്ര പൊതുമേഖലാസ്ഥാപനവുമാണ് എച്ച്.ഐ.എൽ. ബത്തിണ്ട -പഞ്ചാബ് , രസയാൻ -മഹാരാഷ്ട്ര, ഉദ്യോഗമണ്ഡൽ -കേരളം എന്നീ  മൂന്നു സ്ഥലങ്ങളിൽ , വിവിധങ്ങളായ കീടനാശിനികൾ ഉൾപ്പെടെ ഉള്ള  പെസ്ടിസൈട്സ് കമ്പനി  ഉത്പാദിപ്പിക്കുന്നു. കമ്പനിയുടെ എല്ലാ കേന്ദ്രങ്ങളിലും  എൻഡോസൾഫാൻ എന്ന കീടനാശിനി നിർമ്മിക്കുന്നു. ഇതിൽ, ടെക്നിക്കൽ  ഗ്രേഡ്  എൻഡോസൾഫാൻ നിർമ്മിക്കുന്നത്  ഉദ്യോഗമണ്ഡൽ  ഫാക്ടറിയിൽ  മാത്രമാണ്. കേരളത്തിൽ എറണാകുളം ജില്ലയിലെ കളമശേരിയിലാണ് ഫാക്ടറി സ്ഥിതി ചെയ്യുന്നത്.  കമ്പനിയുടെ മൊത്തം ഉത്പാദന ശേഷി 1600 ടണ്ണാണ്. പ്രധാനമായും ബ്രസീൽ, സ്പെയിൻ, അർജന്റീന എന്നീ രാജ്യങ്ങളിലേക്കാണ് കമ്പനി ഉത്പന്നങ്ങൾ കയറ്റി അയയ്ക്കുന്നത്. 2010-2011 സാമ്പത്തികവർഷത്തിൽ കമ്പനി ആകെ വിറ്റുവരവ് 69 കോടി രൂപയായിരുന്നു. പ്രതിമാസം വേതനമായി 75 ലക്ഷം രൂപ നൽകുന്നു. ഉദ്യോഗമണ്ഡൽ ഫാക്ടറിയിൽ എൻഡോസൾഫാൻ കൂടാതെ മാംഗോസെബ്, ഡി.ഡി.ടി. എന്നിവയും ഉത്പാദിപ്പിക്കുന്നു. 

HIL ആണ് DDT യുടെ ലോകത്തെ ഏറ്റവും വലിയ നിർമ്മാതാവ്.  

കമ്പനിയുടെ മൂന്ന് നിർമ്മാണ യൂണിറ്റുകൾ,  

# കൊച്ചിക്ക് സമീപം ഉദ്യോഗമണ്ഡലം (ദക്ഷിണേന്ത്യ), 
# മുംബൈയ്ക്ക് സമീപമുള്ള രസായനി (പശ്ചിമ ഇന്ത്യ), 
# പഞ്ചാബിലെ ബത്തിണ്ട (വടക്കേ ഇന്ത്യ). 

ഇത് ഏകദേശം 1300 പേർക്ക് തൊഴിൽ നൽകുന്നു. 

## കേരളത്തിലെ നിരോധനം
കേരളത്തിലെ ഏക എൻഡോസൾഫാൻ ഉത്പാദനകേന്ദ്രമായ കളമശ്ശേരിയിലെ എച്ച്.ഐ.എൽ അടച്ചുപൂട്ടാൻ കേരളാ സംസ്ഥാന മലിനീകരണ നിയന്ത്രണ ബോർഡ് 2011 മേയ് 10 - ന് ഉത്തരവ് പുറത്തിറക്കിയിരുന്നു. പരിസ്ഥിതി സംരക്ഷണ നിയമം, ജലം വായു മലിനീകരണ നിയന്ത്രണ നിയമം എന്നിവയനുസരിച്ചാണ് നിരോധനം ഏർപ്പെടുത്തിയത്. രാസമാലിന്യങ്ങൾ കമ്പനി പരിസരത്ത് കൂട്ടിയിടുകയും അവ മൂലം വായു ജലം എന്നിവ മലീനസപ്പെടുത്തുന്നതിനെതിരെ 2006 - ൽ  മലിനീകരണ നിയന്ത്രണ ബോർഡ് നോട്ടീസ് നൽകുകയും, മാലിന്യങ്ങൾ അമ്പലമേട്ടിലെ പൊതു മാലിന്യസംസ്കരണ സ്ഥലത്ത് നിക്ഷേപിക്കണമെന്ന് നിർദ്ദേശം നൽകുകയും ചെയ്തിരുന്നു. തുടർന്ന് കമ്പനി നിയമങ്ങൾ അനുസരിക്കാതെ വന്നപ്പോൾ ബോർഡ് പലതവണ നോട്ടീസ് നൽകി. 2010 ജൂൺ 30 നകം മാലിന്യങ്ങൾ പരിസരത്ത് നിക്ഷേപിക്കുന്നത് അവസാനിപ്പിക്കണമെന്ന് വീണ്ടും നിർദ്ദേശം നൽകി. ഒടുവിൽ 2011 ഏപ്രിൽ 30 നകം അന്തിമ അറിയിപ്പും നൽകി. ബോർഡിലെ ഉയർന്ന ഉദ്യോഗസ്ഥർ കമ്പനി സന്ദർശിച്ച് നിയമവിരുദ്ധ പ്രവർത്തനങ്ങളാണ് കമ്പനി നടത്തുന്നതെന്ന് ബോർഡിന് റിപ്പോർട്ട് നൽകി. തുടർന്ന് മേയ് 10-ന് നിരോധന ഉത്തരവ് നൽകി. 
## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്‌സൈറ്റ്

വർഗ്ഗം:ഇന്ത്യൻ കമ്പനികൾ
മാർത്താ ഗ്രഹാം

പ്രശസ്തയായ അമേരിക്കൻ നർത്തകിയും നൃത്തസംവിധായികയുമായിരുന്നു **മാർത്താ ഗ്രഹാം**(മേയ്11, 1894 – ഏപ്രിൽ 1, 1991). ആധുനിക നൃത്തത്തിന്റെ സ്രഷ്ടാക്കളിൽ ഒരാളായി കരുതപ്പെടുന്നു. ആധുനിക ചിത്രകലയെ പാബ്ലോ പിക്കാസോ എങ്ങനെ സ്വാധീനിച്ചുവോ, അതു പോലെയായിരുന്നു നൃത്തകലയിൽ മാർത്തയുടെ സ്വാധീനം എന്നു വിലയിരുത്തപ്പെട്ടു. ചലനങ്ങൾക്ക് ഒരു പുതിയ ഭാഷ തന്നെ രൂപപ്പെടുത്തിയ പ്രതിഭാശാലിയായിരുന്നു അവർ. 70 വർഷക്കാലം നൃത്തരംഗത്ത് സജീവമായി പ്രവർത്തിച്ചു. വൈറ്റ് ഹൗസിൽ നൃത്തമവതരിപ്പിച്ച ആദ്യ വ്യക്തി, അമേരിക്കയുടെ പരമോന്നത സിവിലിയൻ ബഹുമതിയായ പ്രസിഡൻഷ്യൽ മെഡൽ ഓഫ് ഫ്രീഡം നേടിയ ആദ്യ നർത്തകി, സാംസ്കാരിക അംബാസിഡർ ആയി വർത്തിച്ച ആദ്യ നർത്തകി എന്നീ വിശേഷണങ്ങൾ മാർത്താ ഗ്രഹാം സ്വന്തമാക്കി. 'പാരിസ് നഗരത്തിന്റെ താക്കോൽ' എന്ന ഫ്രഞ്ച് ബഹുമതിയും 'ഓർഡർ ഓഫ് പ്രിഷ്യസ് ക്രൗൺ' എന്ന ജാപ്പനീസ് ബഹുമതിയും അവർ നേടി.

## പുറത്തേക്കുള്ള കണ്ണികൾ
* 
* MarthaGraham.org - *മാർത്താ ഗ്രഹാം സെന്റർ ഓഫ് കണ്ടെംപററി ഡാൻസ്*

## അവലംബങ്ങൾ

വർഗ്ഗം:നർത്തകർ
വർഗ്ഗം:1894-ൽ ജനിച്ചവർ
വർഗ്ഗം:1991-ൽ മരിച്ചവർ
തിലകരത്നെ ദിൽഷാൻ

ഒരു ശ്രീലങ്കൻ ക്രിക്കറ്റ് കളിക്കാരനാണ് **തിലകരത്നെ ദിൽഷാൻ**(ജനനം: ഒക്ടോബർ 14 1976) 2011 ഏപ്രിൽ മുതൽ ശ്രീലങ്കൻ ക്രിക്കറ്റ് ടീമിന്റെ നായകനാണു് ദിൽഷാൻ.  1999 നവംബർ മാസം മുതൽ ശ്രീലങ്കൻ ദേശീയ ക്രിക്കറ്റ് ടീമിൽ കളിച്ചു വരുന്ന ദിൽഷാന്റെ ഇസ്ലാം മതത്തിൽ നിന്നു് ബുദ്ധമതത്തിലേക്ക് മാറുന്നതിനു മുൻപുള്ള പേര്  **തുവാൻ മുഹമ്മദ് ദിൽഷാൻ** എന്നായിരുന്നു. വലംകയ്യൻ ബാറ്റ്സ്മാനും, ഓഫ് സ്പിന്നറുമായ ദിൽഷാനു് 2009-ലെ മികച്ച ട്വന്റി 20 കളിക്കാനുള്ള ഐ.സി.സി. പുരസ്കാരം 2009 ഐ.സി.സി. ട്വന്റി 20 ക്രിക്കറ്റ് ചാമ്പ്യൻഷിപ്പിന്റെ സെമി ഫൈനലിൽ വെസ്റ്റ് ഇൻഡീസിനെതിരെ 57 പന്തിൽ നിന്നു 96 റൺസു് നേടിയതിന്റെ പേരിൽ ലഭിച്ചിരുന്നു. 
## അവലംബം

## പുറമെ നിന്നുള്ള കണ്ണികൾ
*
*

വർഗ്ഗം:1976-ൽ ജനിച്ചവർ

വർഗ്ഗം:ഒക്ടോബർ 14-ന് ജനിച്ചവർ

വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ
എം.ആർ. രാജകൃഷ്ണൻ

കേരളത്തിൽ നിന്നുള്ള ഒരു സൗണ്ട് എൻജിനീയറും ഡിസൈനറുമാണ് **എം.ആർ. രാജകൃഷ്ണൻ**. സംഗീത സംവിധായകൻ എം.ജി. രാധാകൃഷ്ണന്റെ മകനാണ് ഇദ്ദേഹം. മലയാളത്തിലും തമിഴിലും തെലുങ്കിലും ഹിന്ദിയിലും മറാത്തിയിലുമായി 150 ലേറെ ചിത്രങ്ങളിൽ ഇദ്ദേഹം പ്രവർത്തിച്ചു. ഇപ്പോൾ പ്രിയദർശന്റെ ചെന്നൈയിലെ ഫോർ ഫ്രെയിംസ് സ്റ്റുഡിയോയിൽ സൗണ്ട് ചീഫ് എൻജിനീയറായി ജോലി ചെയ്യുന്നു.

## ശബ്ദലേഖനം നിർവഹിച്ച ചലച്ചിത്രങ്ങൾ
* അറബീം ഒട്ടകോം പി. മാധവൻ നായരും - 2011
* വേലായുധം - 2011
* ഉറുമി - 2011
* ദൈവതിരുമകൾ - 2011
* ട്രാഫിക്
* വിന്റർ - സംഗീതസംവിധാനം
* ഭൂൽ ഭുലയ്യ
* കാഞ്ചീവരം - 2008
* ദി റാറ്റ്: എ സെക്സി ടെയിൽ - ഷോർട്ട്‌ഫിലിം - 2011
* മദ്രാസി പട്ടണം - 2010
* പ്രാരംഭ - ഷോർട്ട്‌ഫിലിം - 2010
* മിഷൻ 90 ഡെയ്സ് - 2007
* ഹൽച്ചൽ - 2004

വർഗ്ഗം:മലയാളചലച്ചിത്ര ശബ്ദലേഖകർ
ക്ഷുദ്രജീവനാശിനി

കീടം‍, കുമിൾ, കള തുടങ്ങിയ ശല്യക്കാരെ തടയുക, നശിപ്പിക്കുക, അകറ്റുക, കുറയ്ക്കുക എന്നീ ആവശ്യങ്ങൾക്ക് ഉപയോഗിക്കുന്ന വസ്തുക്കളാണ് ***ക്ഷുദ്രജീവനാശിനി***' (pesticides)   പ്രത്യേകം രൂപപ്പെടുത്തിയ രാസവസ്തുക്കൾ, ബാക്ടീരിയ, വൈറസ്  തുടങ്ങിയ ജൈവ വസ്തുക്കൾ എന്നിവയാണ്  ശല്യക്കാർക്കെതിരേ പ്രയോഗിക്കുന്നത്. കീടങ്ങൾ,  കുമിൾ, കള എന്നിവയെക്കൂടാതെ  എലി, കക്ക, പക്ഷി, മീൻ , വിരകൾ  തുടങ്ങിയവയും ഈ കൂട്ടത്തിൽ പെടുന്നു. ചിലവ നേരിട്ട് രോഗം ഉണ്ടാക്കുന്നു , അല്ലെങ്കിൽ രോഗവാഹി (vector) ആയി പ്രവർത്തിക്കുന്നു. ക്ഷുദ്രജീവനാശിനി പ്രയോഗം  , പ്രയോജനത്തോടൊപ്പം, മനുഷ്യർക്കും  ജീവജാലങ്ങൾക്കും വിഷത്വം (toxicity)  ഭവിക്കാനും  കാരണമാകുന്നു. ഏറ്റവും അപകടമുള്ള 12 ജൈവരാസവസ്തുക്കളിൽ 10  എണ്ണവും,  പെസ്ടിസൈട്സ്' ആണെന്നാണ്‌  സ്റ്റോക്ക്‌ ഹോം സമ്മേളനത്തിൽ വെളിപ്പെടുത്തപ്പെട്ടത് 

## ക്ഷുദ്രജീവനാശിനി നിരോധനം കേരളത്തിൽ
കീട, കള, കുമിൽ നാശിനികളെ  ആണ്  ക്ഷുദ്രജീവനാശിനികൽ എന്നത്കൊണ്ട് പ്രധാനമായും വിവക്ഷിക്കുന്നത്  . 
വിഷത്വ തീവ്രത (LD  50 ) അനുസ്സരിച്ച്, ചുവപ്പ്, മഞ്ഞ, നീല, പച്ച നിറമുള്ള ലേബലുകൾ  ഉള്ളവ എന്ന രീതിയിൽ  ഇവയെ തരം തിരിച്ചിരിക്കുന്നു.  2011  മെയ്‌ 7 നു   കേരളത്തിൽ  നിരോധിക്കപ്പെട്ട ക്ഷുദ്രജീവനാശിനികൾ, ഇനം തിരിച്ച്‌ :
### കീട നാശിനികൾ
* ചുവന്ന ലേബൽ കീടനാശിനികൾ :5 :( കാർബോഫ്യുറാൻ, ഫോരെറ്റ്, മീഥൈൻപരാത്തിയോൺ,   മോണോക്രോട്ടോഫോസ് , മീതൈമോട്ടോർ) .
*മഞ്ഞ ലേബൽകീടനാശിനികൾ : 2 : ( ട്രെയസോഫോസ് , പ്രോഫിനോഫോസ് ) 
### കുമിൾ നാശിനികൾ
*ചുവന്ന ലേബൽ  കുമിൾനാശിനി :1 :  ( മേത്ഓക്സിഇതയ്ൽമെർക്കുറിക്ലോര്യ്ട് }
*മഞ്ഞ ലേബൽ  കുമിൾനാശിനി: 3: (എഡിഫെൻഫോസ്, ട്രൈസൈക്ലോഫോൾ, , ഓക്സിതായോക്യുനോക്സ്,) 
### കള നാശിനികൾ
*മഞ്ഞ ലേബൽ കളനാശിനി :2 :  ( അനിലോഫോസ്, പാരാക്യുവാട്ട് ) 
*നീല ലേബൽ കളനാശിനി:  2 :.(തയോബെൻകാർബ്,  അട്രാസിൻ)  
## പരിസ്ഥിതി യോജ്യമായ ജൈവ  ക്ഷുദ്രജീവനാശിനികൾ
ഇത് സംബന്ധമായ മാർഗ രേഖകൾ  കേരള സർക്കാർ പ്രസിദ്ധീകരിച്ചു. 

## അവലംബം

* http://www.manoramaonline.com/cgi-bin/MMOnline.dll/portal/ep/malayalamContentView.do?programId=1073753765&contentId=9330286&tabId=11
കാസർഗോഡ് താലൂക്ക്

കേരളത്തിൽ കാസർഗോഡ് ജില്ലയിലെ  കാസർഗോഡ്, ഉദുമ എന്നീ ബ്ലോക്കുകൾ ഉൾപ്പെടുന്ന പ്രദേശമാണ് **കാസർഗോഡ് താലൂക്ക്**. കാസർഗോഡാണ് താലൂക്കാസ്ഥാനം. കേരളത്തിന്റെ ഏറ്റവും വടക്കേ അറ്റത്ത് രണ്ടാമത്തെ താലൂക്കാണ് .ഹോസ്ദുർഗ്, മഞ്ചേശ്വരം, വെള്ളരിക്കുണ്ട് എന്നിവയാണ്  കാസർഗോഡ് ജില്ലയിലെ മറ്റു താലൂക്കുകൾ.

## കാസർഗോഡ് താലൂക്കിലെ ബ്ലോക്കുകൾ
### മഞ്ചേശ്വരം ബ്ലോക്ക്
മഞ്ചേശ്വരം നിയമസഭാമണ്ഡലം 2014 മാർച്ച് 20 നു ശേഷം മഞ്ചേശ്വരം താലൂക്കിലാണ് ഉള്ളത്.  മഞ്ചേശ്വരം, വോർക്കാടി, മീഞ്ച, പൈവളികെ, മംഗൽപാടി, എൻമകജെ, പുത്തിഗെ, കുമ്പള എന്നീ എട്ടു ഗ്രാമപഞ്ചായത്തുകൾ മഞ്ചേശ്വരം ബ്ലോക്കിൽ ഉൾപ്പെടുന്നു. കൂടുതൽ വിവരങ്ങൾക്ക് മഞ്ചേശ്വരം ബ്ലോക്കിനെകുറിച്ചുള്ള പ്രധാന ലേഖനം കാണുക.   2014 മാർച്ച് 20 -ഇൽ  മഞ്ചേശ്വരം താലൂക്ക് രൂപീകരിച്ചപ്പോൾ ഈ പറഞ്ഞ ഗ്രാമപഞ്ചായത്തുകളൊക്കെ അതിലേക്ക് മാറി.

### കാസർഗോഡ് ബ്ലോക്ക്
മൊഗ്രാൽ - പുത്തൂർ, മധൂർ, ചെങ്കള, ബദിയഡ്‌ക്ക, കുംബഡാജെ, ബേലൂർ, കാറഡുക്ക എന്നിങ്ങനെ ഏഴു ഗ്രാമപഞ്ചായത്തുകളും കാസർഗോഡ് മുനിസിപ്പാലിറ്റിയും ഉൾപ്പെടുന്നതാണ് കാസർഗോഡ് ബ്ലോക്ക്.  കൂടുതൽ വിവരങ്ങൾക്ക് കാസർഗോഡ് ബ്ലോക്കിനെകുറിച്ചുള്ള പ്രധാന ലേഖനം കാണുക.

### ഉദുമ ബ്ലോക്ക്
ചെമ്മനാട്, ഉദുമ, പള്ളിക്കര, പുല്ലൂർ-പെരിയ, ബേഡഡുക്ക, മുളിയാർ, കുറ്റിക്കോൽ, ദേലംപാടി എന്നീ എട്ടു ഗ്രാമ പഞ്ചായത്തുകൾ ഉദുമ ബ്ലോക്കിൽ പെടുന്നു. ഇതിൽ തന്നെ പുല്ലൂർ-പെരിയ ഗ്രാമപഞ്ചായത്ത് ഹോസ്ദുർഗ് താലൂക്കിൽ പെട്ടതാണ്.

വർഗ്ഗം:കാസർഗോഡ്  ജില്ലയിലെ താലൂക്കുകൾ
ഘ

മലയാള അക്ഷരമാലയിലെ നാലാമത്തെ വ്യഞ്ജനമാണ് **ഘ**. 
കവർഗത്തിലെ മൂന്നാക്ഷരമായ "ഘ" ഒരു ഘോഷം ആണ്.

ശബ്ദവായുവിനെ കണ്ഠത്തിൽ (തൊണ്ട) ഒരു ക്ഷണത്തിലധികം തടസപ്പെടുത്തി വിട്ടയക്കുമ്പോൾ *ഗ്* എന്ന കേവലവ്യഞ്ജനശബ്ദം ലഭിക്കുന്നു.
ഗ് + ഹ = ഗ
ഗ

മലയാള അക്ഷരമാലയിലെ മൂന്നാമത്തെ വ്യഞ്ജനമാണ് **ഗ**. കവർഗത്തിലെ മൂന്നാക്ഷരമായ "ഗ" ഒരു മൃദു ആണ്.

ശബ്ദവായുവിനെ കണ്ഠത്തിൽ (തൊണ്ട) ഒരു ക്ഷണത്തിലധികം തടസപ്പെടുത്തി വിട്ടയക്കുമ്പോൾ *ഗ്* എന്ന കേവലവ്യഞ്ജനശബ്ദം ലഭിക്കുന്നു.
ഗ് + അ = ഗ
ച

മലയാള അക്ഷരമാലയിലെ ആറാമത്തെ വ്യഞ്ജനമാണ് **ച**. ചവർഗത്തിലെ ഒന്നാമക്ഷരമായ "ച" ഒരു ഖരാക്ഷരമാണ്.

ശബ്ദവായുവിനെ താലവ്യത്തിൽ (താലു) ഒരു ക്ഷണം തടസപ്പെടുത്തി വിട്ടയക്കുമ്പോൾ *ച്* എന്ന കേവലവ്യഞ്ജനശബ്ദം ലഭിക്കുന്നു.
ച് + അ = ച
സ്‌കോച്ചെ ഫ്രീകീ

കാലിഫോർണിയൻ കമ്പനിയായ സ്‌കോചെ ഇൻഡസ്ട്രീസ് (Scosche Industries) എന്ന കമ്പനി പുറത്തിറക്കുന്ന ഒരിനം കീബോർഡാണ് **സ്‌കോച്ചെ ഫ്രീകീ**. ബ്ലൂടൂത്ത് കണക്ടിവിറ്റിയുള്ളതും വെള്ളം നനയാത്തതും ചുരുട്ടി കൊണ്ടു നടക്കുവാൻ സൗകര്യമുള്ളതുമായ കീബോർഡാണിത്. വിൻഡോസ് മൊബൈൽ‍, ആൻഡ്രോയിഡ്, ഐഫോൺ തുടങ്ങിയ മൊബൈൽ ഫോണുകളിലെല്ലാം ഇവ കണക്ടുചെയ്യാവുന്നതാണ്. വയർലെസ് കണക്ടിവിറ്റിയുള്ള ഈ കീ ബോർഡ് 10 മീറ്റർ ദൂരെ വച്ചും പ്രവർത്തിപ്പിക്കുവാൻ സാധിക്കും. യു.എസ്.ബി. ഉപയോഗിച്ച് കീ ബോർഡിലെ ബാറ്ററി ചാർജ് ചെയ്യുവാനും സാധിക്കുന്നതാണ്.

## അവലംബം

## പുറത്തേക്കുള്ള കണ്ണികൾ
*  കീ ബോർഡ് യൂട്യൂബിൽ
അണ്ണാമല റെഡ്യാർ

തമിഴ്നാട്ടിലെ ഒരു ഗാനരചയിതാവായിരുന്നു **അണ്ണാമല റെഡ്യാർ** (1860 - 91). തിരുനെൽവേലി ജില്ലയിൽ ചെന്നിക്കുളത്തുള്ള ചെന്നാവു റെഡ്ഡിയുടെയും ഓവുഅമ്മാളുടെയും പുത്രനായി ജനിച്ചു. രാമസ്വാമിപുലവർക്ക് ശിഷ്യപ്പെട്ടു. ചെറുപ്പത്തിൽ തന്നെ നല്ല കവിതാവാസന പ്രദർശിപ്പിച്ചിരുന്നു.

ഇദ്ദേഹം ഏതാനും കാവടിച്ചിന്തുകളുണ്ടാക്കിയിട്ടുണ്ട്. ചിന്ത് എന്നാൽ പാട്ട് എന്നർഥം. നാടൻ പാട്ടുകളിൽ നിന്നും റെഡ്യാർ രൂപം കൊടുത്ത ഒരു ഗാനരൂപമാണ് കാവടിച്ചിന്ത്. സുബ്രഹ്മണ്യ ഭക്തൻമാർ കാവടിയെടുത്തുപോകുമ്പോൾ ഇത് പാടിവരുന്നു. ആദ്യമായി റെഡ്യാർ ചിന്ത് രചിച്ചതു *ഊത്തുമല* സെമിന്ദാർ *കഴുകുമല* സുബ്രഹ്മണ്യക്ഷേത്രത്തിലേക്ക് കാവടിയെടുത്തുപോയ അവസരത്തിൽ പാടുന്നതിനുവേണ്ടിയാണെന്നു കരുതപ്പെടുന്നു.
ഐ-ലീഗ്

ഇന്ത്യയിലെ ഔദ്യോഗിക പ്രൊഫഷണൽ ഫുട്‌ബോൾ ലീഗാണ്‌ **ഐ-ലീഗ്‌**. അഖിലേന്ത്യാ ഫുട്‌ബോൾ ഫെഡറേഷന്റെ മേൽനോട്ടത്തിൽ നടക്കുന്ന ഐ-ലീഗിന്റെ ഈ സീസണിൽ 14 ടീമുകൾ പങ്കെടുക്കുന്നു. ഗോവയിലെ പനാജി ആസ്ഥാനമായുള്ള ഡെംപോ സ്‌പോർട്‌സ്‌ ക്ലബ്ബ്‌ ആണ്‌ 2009-10 സീസണിലെ ജേതാക്കൾ. 11 സീസൺ നീണ്ട **ദേശീയ ഫുട്‌ബോൾ ലീഗ്‌** ആണ്‌ 2007-08 സീസൺ മുതൽ ഐ-ലീഗ്‌ എന്നറിയപ്പെട്ടു തുടങ്ങിയത്‌.

## രൂപീകരണം
ദേശീയ ഫുട്‌ബോൾ ലീഗിലെ എട്ടു ടീമുകളെയും രണ്ടാം ഡിവിഷൻ ലീഗിൽ നിന്നുള്ള രണ്ടു ടീമുകളെയും ഉൾപ്പെടുത്തിയാണ്‌ 2007-08 സീസണിൽ ഐ-ലീഗ്‌ ആരംഭിക്കുന്നത്‌. ഓരോ ടീമിലും നാലു വീതം വിദേശ കളിക്കാരെ ഉൾപ്പെടുത്താൻ ടീമുകളെ അനുവദിച്ചു എന്നതായിരുന്നു പ്രധാന മാറ്റം. ഓരോ മത്സരത്തിലും വിജയിക്കുന്ന ടീമുകൾക്കുള്ള സമ്മാനത്തുക 5000-ൽ നിന്ന്‌ 35000 ആക്കി, ജേതാക്കൾക്കുള്ള സമ്മാനത്തുക 40 ലക്ഷത്തിൽ നിന്ന്‌ 50 ലക്ഷമാക്കി തുടങ്ങിയ മാറ്റങ്ങളും ശ്രദ്ധേയമാണ്‌.
## Prizes

### Prize money
As updated on 28 February 2018.

## ജേതാക്കൾ

## 2007–08
പത്തു ടീമുകൾപങ്കെടുക്കുകയും 18 റൗണ്ട്‌ മത്സരങ്ങൾ നടക്കുകയും ചെയ്‌ത പ്രഥമ സീസണിൽ ഡെംപോ ഗോവ ജേതാക്കളും ചർച്ചിൽ ബ്രദേഴ്‌സ്‌ രണ്ടാം സ്ഥാനക്കാരുമായി. വിവ കേരള, സാൽഗോക്കർ ടീമുകൾ തരംതാഴ്‌ത്തപ്പെട്ടു. ഐ-ലീഗ്‌ നടത്തിപ്പ്‌ വിലയിരുത്തിയ ഏഷ്യൻ ഫുട്‌ബോൾ ഫെഡറേഷൻ, ഇന്ത്യയിലെ ജേതാക്കൾക്ക്‌ എ.എഫ്‌.സി ചാമ്പ്യൻസ്‌ ലീഗിൽ കളിക്കാനുള്ള അനുവാദം നൽകി. 2008-09 സീസണിൽ 12 ടീമുകളാണ്‌ മത്സരിച്ചത്‌. ക്ലബ്ബുകൾക്കും കളിക്കാർക്കുമുള്ള സമ്മാനത്തുക വർധിപ്പിച്ച ഈ സീസണിൽ ജേതാക്കൾക്ക്‌ എ.എഫ്‌.സി ചാമ്പ്യൻസ്‌ ലീഗിലും രണ്ടാം സ്ഥാനക്കാർക്ക്‌ എ.എഫ്‌.സി കപ്പിലും കളിക്കാനുള്ള അവസരവും ലഭിച്ചു. 2009-10 സീസണിൽ 14 ടീമുകളെ ഉൾപ്പെടുത്തി. വിവ കേരള, ഷില്ലോംഗ്‌ ലജോംഗ്‌, പൂനെ എഫ്‌.സി, സാൽഗോക്കർ എന്നിവയായിരുന്നു രണ്ടാം ഡിവിഷനിൽ നിന്ന്‌ സ്ഥാനക്കയറ്റം ലഭിച്ചെത്തിയ ടീമുകൾ. ഈ സീസണിൽ ഡെംപോ ജേതാക്കളായി.

## 2008–09
നാല് നഗരങ്ങളിൽ നിന്നായി 12 ടീമുകൾ ഈ സീസണിൽ പങ്കെടുത്തു. 2008 സെപ്റ്റംബർ 26 മുതൽ 2009 ഏപ്രിൽ 16 വരെ നടന്ന ഈ സീസണിൽ ചർച്ചിൽ ബ്രദേഴ്സ് ജേതാക്കളായി.

## 2009–10
ഈ സീസണിൽ ടീമുകളുടെ എണ്ണം 12-ൽ നിന്ന് 14 ആയി വികസിപ്പിച്ചു. 26 റൗണ്ടുകൾ നീണ്ട സീസണിൽ ഡെംപോ ജേതാക്കളായി.

## 2010–11
മത്സരങ്ങളുടെയും ടീമുകളുടെയും എണ്ണം വർധിപ്പിക്കാൻ അഖിലേന്ത്യാ ഫുട്‌ബോൾ ഫെഡറേഷൻ ആലോചിച്ചിരുന്നെങ്കിലും എ.എഫ്‌.സി മാനദണ്ഡങ്ങൾ ടീമുകൾ പാലിക്കാത്തതിനാൽ 2010-11 സീസണിലും 14 ടീമുകൾ തന്നെയാണ്‌ മത്സരിച്ചത്‌. 

## 2011–12
ഐ ലീഗിന്റെ 2011-12 സീസൺ 2011 ഒക്ടോബർ മുതൽ 2012 മെയ്‌ വരെ നടന്നു. ഡെംപോ സ്പോർട്സ് ക്ലബ് ജേതാക്കളായി.
## 2012–13
ഐ ലീഗിന്റെ 2012-13 സീസൺ 2012 ഒക്ടോബർ 6 മുതൽ 2013 മെയ്‌ 12 വരെ നടന്നു. ചർച്ചിൽ ബ്രതേർസ് സ്പോർട്സ് ക്ലബ് ജേതാക്കളായി.
## 2013–14
ഐ ലീഗിന്റെ 2013-14 സീസൺ 2013 സെപ്തംബർ 21 മുതൽ 2014 ഏപ്രിൽ 28 വരെ നടന്നു. ബംഗളൂരു ഫുട്ബോൾ ക്ലബ് ജേതാക്കളായി.
## 2014–15
ഐ ലീഗിന്റെ 2014-15 സീസൺ 2014 ജനുവരി 17 മുതൽ 2015 മെയ്‌ 31 വരെ നടന്നു. മോഹൻ ബഗാൻ അത്‌ലറ്റിക് ക്ലബ്ബ് ജേതാക്കളായി.
## 2015–16
ഐ ലീഗിന്റെ 2015-16 സീസൺ 2016 ജനുവരി 9 മുതൽ 2016 മെയ്‌ വരെ നീണ്ട് നിൽക്കും.
## 2016–17
ഐ ലീഗിന്റെ 2016-17 സീസൺ 2016 ജനുവരി 9 മുതൽ 2016 മെയ്‌ വരെ നീണ്ട് നിൽക്കും.
## 2017–18
ഐ ലീഗിന്റെ 2017-18 സീസൺ 2017 ജനുവരി 9 മുതൽ 2018 മെയ്‌ വരെ നീണ്ട് നിൽക്കും.

## അവലംബം

വർഗ്ഗം:ഫുട്ബോൾ മത്സരങ്ങൾ
വർഗ്ഗം:ദേശീയ ഫുട്ബോൾ ലീഗുകൾ
വർഗ്ഗം:പ്രൊഫഷണൽ സ്പോർട്ട്സ് ലീഗുകൾ
അണ്ണാറാവു മിർജി

**അണ്ണറാവു മിർജി** ഒരു കന്നഡ സാഹിത്യകാരനായിരുന്നു. മുഴുവൻപേര്: അണ്ണപ്പ അപ്പണ്ണ മിർജി. 

## ആദ്യകാല ജീവിതം
1918-ൽ മൈസൂറിലെ ബെൽഗാം ജില്ലയിൽപ്പെട്ട സേഡവാളയിൽ ജനിച്ചു. പ്രാഥമികവിദ്യാഭ്യാസം സ്വന്തം ഗ്രാമത്തിലുള്ള സ്കൂളിൽ നടത്തി. 1948-ൽ ധാർവാഡ് ട്രെയിനിങ് കോളജിൽനിന്ന് അധ്യാപന പരിശീലനംനേടി.

## ജീവിതരേഖ
ഒരു സാഹിത്യകാരൻ എന്ന നിലയിൽ നന്നേ ചെറുപ്പത്തിൽ തന്നെ അണ്ണാറാവു വിഖ്യാതി നേടി. ആദ്യകാലങ്ങളിൽ *ഇന്ദുതനയ* എന്ന തൂലികാനാമത്തിലാണ് എഴുതിയിരുന്നത്. സാഹിത്യവിമർശകൻ, ചെറുകഥാകൃത്ത്, നോവൽ കർത്താവ് എന്നീ നിലകളിൽ ലബ്ധപ്രതിഷ്ഠൻ. നിസർഗ, രാഷ്ട്രപുരുഷ, അശോകചക്രാ, പ്രതിസൻകാറ, രാമണ്ണമാസ്റ്റർ, ജൈനധർമ, ദത്തവാണി, ലേഖനകലെ എന്നിവയാണ് ഇദ്ദേഹത്തിന്റെ പ്രധാന കൃതികൾ. ഇവയിൽ ജൈനധർമ എന്ന ഗ്രന്ഥം കന്നഡ മതസാഹിത്യത്തിന് ഈടുറ്റ ഒരു സംഭാവനയാണെന്ന് നിരൂപകൻമാർ അഭിപ്രായപ്പെട്ടിട്ടുണ്ട്. ഇദ്ദേഹത്തിന്റെ ബൃഹത്തായ നോവലുകൾ കന്നഡ നോവൽസാഹിത്യത്തിൽ ഒരു വഴിത്തിരിവിനെ കുറിക്കുന്നു. 1970-ൽ കർണാടക സാഹിത്യ അക്കാദമി അവാർഡ് ലഭിക്കുകയുണ്ടായി. 1975 ഡിസംബർ 2-ന് ഇദ്ദേഹം അന്തരിച്ചു.

## പ്രധാന കൃതികൾ

### നോവലുകൾ
* നിസർഗ്ഗ
* രാഷ്ട്രപുരുഷ
* അശോകചക്ര
* ഭസ്മാസുര
* പ്രതിസരകാര
* ഹദഗെട്ട ഹള്ളി
* സിദ്ദചക്ര
* എരഡു ഹെജ്ജെ

### ചെറുകഥാ സമാഹാരങ്ങൾ
* പ്രണയ സമാധി
* വിജയശ്രീ
* അമര കഥെഗളു
* ആയ്ദ കഥെഗളു 

### അന്യ കൃതികൾ
* ജൈനധർമ്മ

## കൂടുതൽ വായനയ്ക്ൿ
* *റ്റി. ഉബൈദ്, സർവ്വവിജ്ഞാനകോശം*

## അവലംബങ്ങൾ


## പുറത്തേക്കുള്ള കണ്ണികൾ
* മിർജിയുടെ കൃതികളെ കുറിച്ച്
* [www.liirj.org/liirj/jan-feb-mar2013/06.pdf മിർജിയുടെ കൃതികളിൽ ദേശസ്നേഹം]

വർഗ്ഗം:കന്നഡ നോവലെഴുത്തുകാർ
വർഗ്ഗം:കന്നഡ സാഹിത്യകാരന്മാർ
ആര്യ (നടൻ)

തമിഴിലെ യുവനടന്മാരിൽ ശ്രദ്ധേയനാണ്‌ **ആര്യ** എന്ന പേരിലറിയപ്പെടുന്ന** ജംഷാദ്‌ സീതിരകത്ത്**. 1980 ഡിസംബർ 11-ന്‌ കേരളത്തിലെ കാസർഗോഡ് ജില്ലയിലെ തൃക്കരിപ്പൂരിൽ ജനിച്ച ജംഷാദ്‌ 2005-ൽ 'ഉള്ളം കേക്കുമേ' എന്ന ചിത്രത്തിലൂടെ തമിഴകത്ത്‌ അരങ്ങേറ്റം കുറിച്ചു. 'അറിന്തും അറിയാമലും' ആണ്‌ ആദ്യം റിലീസായ ചിത്രം. ഇരുപതിലധികം തമിഴ്‌ ചിത്രങ്ങളിൽ അഭിനയിച്ചു. പറ്റിയൽ (2006), നാൻ കടവുൾ (2009), മദ്രാസപ്പട്ടിണം (2010), ബോസ്‌ എങ്കിറ ബാസ്‌കരൻ (2010) എന്നിവയാണ്‌ ശ്രദ്ധേയമായ ചിത്രങ്ങൾ.

## വ്യക്തിപരം
തൃക്കരിപ്പൂരിൽ 1980 ഡിസംബർ 11-ന്‌ ജനിച്ച ആര്യ ചെന്നൈയിലെ എസ്‌.ബി.ഒ.എ മെട്രിക്കുലേഷൻ ആന്റ്‌ ഹയർ സെക്കണ്ടറി സ്‌കൂളിൽ നിന്നാണ്‌ പ്രാഥമിക വിദ്യാഭ്യാസം നേടിയത്‌. ചെന്നൈയിലെ തന്നെ ക്രസന്റ്‌ എഞ്ചിനീയറിംഗ്‌ കോളേജിൽ നിന്ന്‌ കമ്പ്യൂട്ടർ എഞ്ചിനീയറിംഗ്‌ പൂർത്തിയാക്കി. ഷാഹിർ (തമിഴ്‌ നടൻ സത്യ), റാസി എന്നീ സഹോദരന്മാരുണ്ട്‌. സിനിമയിലെത്തുന്നതിനു മുമ്പ്‌ ആര്യ മോഡലിംഗ്‌ ചെയ്യാറുണ്ടായിരുന്നു. ചെന്നൈയിലെ അണ്ണാനഗറിൽ ആര്യയുടെ കുടുംബം ഒരു റസ്‌റ്റോറണ്ട്‌ നടത്തുന്നുണ്ട്‌.

## തൊഴിൽപരം
കമ്പ്യൂട്ടർ എഞ്ചിനീയർ ആയി ജോലി ചെയ്യുന്നതിനിടെ സംവിധായകൻ ജീവയാണ്‌ ആര്യയെ കണ്ടെത്തുന്നത്‌. ചെന്നൈയിൽ ഒരേ പ്രദേശത്തുള്ള വീടുകളിൽ താമസിച്ചിരുന്ന ഇരുവരും പള്ളിയിൽ വെച്ചും മറ്റും കണ്ടുമുട്ടാറുണ്ടായിരുന്നു. ജീവയുടെ 'ഉള്ളം കേക്കുമേ' എന്ന ചിത്രത്തിൽ അഭിനയിക്കുമ്പോൾ തന്നെ ആര്യ ശ്രദ്ധേയനായി. ഈ സിനിമയിൽ തന്നെയാണ്‌ മലയാളി നടി അസിൻ തോട്ടുങ്കൽ തമിഴിൽ അരങ്ങേറുന്നത്‌. വിഷ്‌ണുവർധന്റെ 'അറിന്തും അറിയാമലും' ആണ്‌ ആര്യയുടേതായി പുറത്തിറങ്ങിയ ആദ്യ ചിത്രം. ഈ ചിത്രത്തിലെ 'കുട്ടി' എന്ന കഥാപാത്രത്തിന്‌ തമിഴിലെ മികച്ച പുരുഷ അരങ്ങേറ്റക്കാരനുള്ള ഫിലിംഫെയർ പുരസ്‌കാരം ലഭിച്ചു. നാൻ കടവുൾ, മദ്രാസിപട്ടണം എന്നീ ചിത്രങ്ങളിൽ ആര്യയുടെ അഭിനയം നിരൂപകശ്രദ്ധ പിടിച്ചുപറ്റി.

## പുരസ്‌കാരം
മികച്ച തമിഴ്‌ പുതുമുഖത്തിനുള്ള ഫിലിംഫെയർ അവാർഡ്‌, ഗൾഫ്‌ ഡോട്ട്‌കോം സിനിമാ അവാർഡ്‌

വർഗ്ഗം:1980-ൽ ജനിച്ചവർ
വർഗ്ഗം:ഡിസംബർ 11-ന് ജനിച്ചവർ
വർഗ്ഗം:തമിഴ്‌ചലച്ചിത്രനടന്മാർ
അണ്ണാസാഹബ് കിർലോസ്‌കർ

**അണ്ണാസാഹബ് കിർലോസ്‌കർ** (ദേവനാഗരി:बळवंत पांडुरंग किर्लोस्कर) ഒരു മറാഠി നാടകകൃത്തായിരുന്നു. മറാഠി നാടകവേദിയെ കാലോചിതമായി പരിഷ്കരിക്കുന്നതിൽ കിർലോസ്കർ സജീവമായ പങ്ക് വഹിച്ചിട്ടുണ്ട്. 1843-ൽ പൂനയിൽ ജനിച്ച കിർലോസ്കറുടെ ശരിക്കുള്ള പേര് ബലവന്ത് പാണ്ഡുരംഗ് എന്നായിരുന്നു. അണ്ണാസാഹബ് എന്നത് ഇദ്ദേഹം സ്വീകരിച്ച തൂലികാനാമമാണ്. മറാഠിക്ക് പുറമേ കന്നഡയിലും ഇദ്ദേഹം പാണ്ഡിത്യം നേടിയിരുന്നു. മറാഠി നാടകവേദിയിലെ ആദ്യത്തെ എണ്ണപ്പെട്ട സംവിധായകൻ എന്ന ബഹുമതിക്കും ഇദ്ദേഹം പാത്രമായിട്ടുണ്ട്.

കാളിദാസ ശാകുന്തളത്തിന്റെ മറാഠി വിവർത്തന(1880)മാണ് അണ്ണാസാഹബിന്റെ ആദ്യത്തെ ശ്രദ്ധേയമായ സാഹിത്യസൃഷ്ടി. ശങ്കരദിഗ്വിജയം, സൌഭദ്രം (സംഗീതനാടകം) എന്നിവയും ഇദ്ദേഹം രചിച്ചിട്ടുണ്ട്. ഇവയെല്ലാം അരങ്ങത്ത് വലിയ വിജയമായിരുന്നു. 1885-ൽ ഇദ്ദേഹം നിര്യാതനായി.
തിരുവൈയാറു അണ്ണാസ്വാമി ഭാഗവതർ

തമിഴ്നാട്ടിലെ ഒരു ഗായകനും കഥാപ്രസംഗകനുമായിരുന്നു **തിരുവൈയാറു അണ്ണാസ്വാമി ഭാഗവതർ**. ഇദ്ദേഹം ദൊരൈസ്വാമിജടാവല്ലഭരുടെയും ജാനകി അമ്മാളുടെയും മകനായി 1899-ൽ ജനിച്ചു. ചാതിരിമംഗലം നടേശയ്യർക്കും കൊട്ടാരം രാമസുബ്ബശാസ്ത്രികൾക്കും ശിഷ്യപ്പെട്ട് സംഗീതവും സംസ്കൃതവും പഠിച്ചു. പിന്നീട് ഹരികഥയിലേക്കാണ് ശ്രദ്ധ തിരിഞ്ഞത്. അക്കാലത്തെ ഒരു കാഥികനായിരുന്ന തിരുപ്പഴണം പഞ്ചാപകേശ ശാസ്ത്രികളുടെ കീഴിലാണ് ഇദ്ദേഹം കഥാപ്രസംഗം പരിശീലിച്ചത്.

ഹരികഥാകാലക്ഷേപത്തിൽ സംഗീതത്തിന്റെ അതിപ്രസരം ഒരു കാലത്തു കൂടുതലായിരുന്നു. സാഹിത്യം തീരെ അവഗണിക്കപ്പെട്ടുമിരുന്നു. ഈ ദുഃസ്ഥിതി മാറ്റി സംഗീതസാഹിത്യങ്ങളുടെ സമതുലിതാവസ്ഥയെ വീണ്ടെടുത്ത് ഹരികഥയെ പരിഷ്കരിച്ചു പരിരക്ഷിച്ചതിൽ പ്രമുഖനും മുൻപനുമാണ് അണ്ണാസ്വാമി. ഇതുകൊണ്ട് നവീകരിക്കപ്പെട്ട കഥാപ്രസംഗപ്രസ്ഥാനത്തിന്റെ സംഘാടകൻ എന്ന നിലയിൽ പരിഗണനാർഹനാണ് ഇദ്ദേഹമെന്നു പറയാം.

മദിരാശി സംഗീത നാടകസംഘവും സംഗീത അക്കാദമിയും ബഹുമതി നല്കി ഇദ്ദേഹത്തെ ആദരിച്ചിട്ടുണ്ട്. ഹരികഥ പരിശീലിപ്പിക്കുന്നതിന് ആദ്യമായി തഞ്ചാവൂരിൽ സ്ഥാപിക്കപ്പെട്ട വിദ്യാലയത്തിന്റെ ഒന്നാമത്തെ പ്രധാനാധ്യാപകനായി നാലു വർഷം സേവനം അനുഷ്ഠിച്ചു. 1966-ൽ തിരുവയ്യാറിൽവച്ചു നിര്യാതനായി.
അണ്ണാസ്വാമിശാസ്ത്രി

സംഗീതജ്ഞനും ഗാനരചയിതാവുമായിരുന്നു **അണ്ണാസ്വാമിശാസ്ത്രി**. തമിഴ്നാട്ടിലെ തഞ്ചാവൂരിൽ പഞ്ചുശാസ്ത്രിയുടെ പുത്രനായി 1827 ഏപ്രിൽ 7-ന് ജനിച്ചു. പ്രസിദ്ധ സംഗീതജ്ഞനായ ശ്യാമാശാസ്ത്രിയുടെ പൌത്രനാണ് ഇദ്ദേഹം. *അണ്ണാ* എന്ന് അറിയപ്പെടുന്നെങ്കിലും ശരിയായ പേര് ശ്യാമകൃഷ്ണൻ എന്നാണ്. ഗായകൻ, ഗാനരചയിതാവ്, വയലിൻ വായനക്കാരൻ എന്നീ നിലകളിൽ ശാസ്ത്രി പ്രസിദ്ധനായി. വളർത്തച്ഛനായ സുബ്ബരായശാസ്ത്രിയിൽനിന്നുമാണ് സംഗീതം, കാവ്യനാടകാലങ്കാരങ്ങൾ എന്നിവ അഭ്യസിച്ചത്. തെലുഗു, സംസ്കൃതം എന്നീ ഭാഷകളിലും ശാസ്ത്രി വ്യുത്പത്തി നേടി.

വർണങ്ങളായും കീർത്തനങ്ങളായും ഇദ്ദേഹം വളരെയധികം ഗാനങ്ങൾ രചിച്ചിട്ടുണ്ട്. മധ്യഭൈരവിരാഗത്തിലുള്ള പാലിഞ്ചുകാമാക്ഷി എന്നാരംഭിക്കുന്ന കൃതിയും ആനന്ദഭൈരവി രാഗത്തിൽ രചിച്ച ശ്രീഗിരിരാജസുതേ എന്ന കൃതിയും പ്രസിദ്ധങ്ങളാണ്. വംശപാരമ്പര്യം അനുസരിച്ച് ഇദ്ദേഹത്തിന്റെ ഇഷ്ടദേവത കാഞ്ചീപുരത്തമ്മ ആയിരുന്നു. ദേവീസ്തോത്രങ്ങളായ ഇങ്കേവരുന്നാറു (ശഹാനരാഗം) എന്ന കൃതിയും ശ്രീകാഞ്ചിനഗരനായികേ (അസാവേരിരാഗം) എന്ന കൃതിയും ശ്രദ്ധേയങ്ങളാണ്.

ശരഭശാസ്ത്രികളുടെ ഗുരുവായ മേളക്കാരൻ ഗോവിന്ദൻ, വീണാധനമ്മാളുടെ ഗുരുവായ തഞ്ചാവൂർ കാമാക്ഷി എന്നിവർ ഇദ്ദേഹത്തിന്റെ ശിഷ്യഗണത്തിൽ പ്രമുഖരാണ്. 1900 ഫെബ്രുവരി 7-ന് ഇദ്ദേഹം നിര്യാതനായി.
പത്ത് കോടി

ഒന്നിന് ശേഷം എട്ടു പൂജ്യമുള്ള (10,00,00,000) സംഖ്യയെ സൂചിപ്പിക്കുന്നതാണ് **പത്തു കോടി**. മലയാളത്തിൽ ഇതിനു **അർബുദം** എന്നും പേരുണ്ട്. ഇംഗ്ലീഷിൽ One Hundred Million  എന്ന സംഖ്യയ്ക്ക്  സമമാണിത്. 99999999-നും 100000001-നുമിടയിൽവരുന്ന ഈ സംഖ്യയെ ശാസ്ത്രീയമായി 1×108  അല്ലെങ്കിൽ 108 എന്ന രീതിയിൽ രേഖപ്പെടുത്താറുണ്ട്.
അൺറാ-ഐക്യരാഷ്ട്ര ദുരിതാശ്വാസ പുനരധിവാസ സമിതി

അന്താരാഷ്ട്രതലത്തിൽ സാമൂഹ്യപ്രവർത്തനങ്ങൾ നടത്തുന്നതിന് ഐക്യരാഷ്ട്രസഭയുടെ ആഭിമുഖ്യത്തിൽ നിലനിന്നിരുന്ന ഒരു സ്ഥാപനമാണ് **അൺറാ-ഐക്യരാഷ്ട്ര ദുരിതാശ്വാസ പുനരധിവാസ സമിതി**. *യുണൈറ്റഡ്നേഷൻസ് റിലീഫ് ആൻഡ് റിഹാബിലിറ്റേഷൻ അഡ്മിനിസ്ട്രേഷൻ* (United Nations Relief and Rehabilitation Administration) എന്നതിലെ ഇംഗ്ലീഷ് പദസമുച്ചയത്തിന്റെ ആദ്യക്ഷരങ്ങൾ സമാഹരിച്ച് പ്രസ്തുത സംഘടനയ്ക്ക് നല്കിയിട്ടുള്ള ചുരുക്കപ്പേരാണ് *അൺറാ*.

ഐക്യരാഷ്ട്രസംഘടനയുടെ ആഭിമുഖ്യത്തിൽ അന്താരാഷ്ട്രതലത്തിൽ സാമൂഹ്യക്ഷേമപരിപാടികൾ നടപ്പാക്കുകയെന്ന ഉദ്ദേശ്യത്തോടെ 1943-ൽ ഈ സംഘടന സ്ഥാപിതമായി. അമേരിക്കൻ പ്രസിഡന്റ് ഫ്രാങ്ക്ലിൻ ഡി. റൂസ്വെൽറ്റിന്റെ അധ്യക്ഷതയിൽ, വാഷിംഗ്ടണിൽ, 1943 നവംബർ 9-ന് നടന്ന ചടങ്ങിൽ ഇതിന്റെ സ്ഥാപനപ്രമാണത്തിൽ 44 രാഷ്ട്രങ്ങൾ ഒപ്പുവച്ചു. ഈ സംഘടന ദുരിതാശ്വാസത്തിനും പുനരധിവാസത്തിനും പ്രാധാന്യം നല്കിയിരുന്നു. യുദ്ധം നിമിത്തമുണ്ടായ നാശനഷ്ടങ്ങൾകൊണ്ട്, ദുരിതാശ്വാസപ്രവർത്തനങ്ങൾക്ക് അത്യന്താപേക്ഷിതമായ ഇറക്കുമതികൾ നടത്താൻ സാമ്പത്തികക്ലേശം അനുഭവിച്ചിരുന്ന രാഷ്ട്രങ്ങളിലേക്കാണ് അൺറാ ആദ്യമായി ശ്രദ്ധതിരിച്ചത്.

## പ്രവർത്തനം

ആഹാരം, വസ്ത്രം, പാർപ്പിടസൌകര്യങ്ങൾ, മരുന്നുകൾ ഇവയുടെ വിതരണം സംബന്ധിച്ച പ്രവർത്തനങ്ങൾക്ക് അൺറാ കൂടുതൽ ശ്രദ്ധിച്ചിരുന്നു. യുദ്ധക്കെടുതികൊണ്ട് നശിച്ചിരുന്ന രാഷ്ട്രങ്ങളുടെ സമ്പദ്ഘടന മെച്ചപ്പെടുത്തുന്നതിന് ആവശ്യമായ സഹകരണം നല്കുന്നതിലും അൺറാ ശ്രദ്ധിച്ചു. യുദ്ധംമൂലം അനാഥരായിത്തീർന്ന ജനങ്ങൾക്ക് താത്കാലിക ക്യാമ്പുകളുണ്ടാക്കിയും പുനരധിവാസസൌകര്യങ്ങൾ ഏർപ്പെടുത്തിയും അൺറാ സഹായിച്ചിരുന്നു. 25 രാഷ്ട്രങ്ങളിലായി അൺറാ ഏകദേശം 100 കോടി ജനങ്ങളുടെ ദുരിതാശ്വാസ പ്രവർത്തനങ്ങൾക്ക് ചുമതല വഹിച്ചു. 400 കോടി ഡോളർ വിലവരുന്ന സാധനങ്ങൾ വിതരണം ചെയ്തു. സഹായം ലഭിച്ച രാഷ്ട്രങ്ങൾ ഏറ്റവും ചുരുങ്ങിയ കാലയളവിൽ സ്വയം പര്യാപ്തമാകണമെന്ന ലക്ഷ്യം മുൻനിർത്തിക്കൊണ്ടായിരുന്നു അൺറായുടെ പ്രവർത്തനം. രണ്ടാം ലോകയുദ്ധത്തിന്റെ കെടുതികൾക്ക് വിധേയമാകാത്ത രാഷ്ട്രങ്ങൾ 1943 ജൂൺ 30-ന് അവസാനിക്കുന്ന സാമ്പത്തികവർഷത്തിലെ ദേശീയവരുമാനത്തിന്റെ ഒരു ശതമാനം അൺറായുടെ പ്രവർത്തനങ്ങൾക്ക് നല്കണമെന്ന നിശ്ചയം അനുസരിച്ച് അമേരിക്ക 270 കോടി ഡോളറും ഇംഗ്ലണ്ട് 62.465 കോടി ഡോളറും കാനഡ 13.87 കോടി ഡോളറും സംഭാവന നല്കി.

1943 മുതൽ 1946 വരെ അൺറായുടെ ഡയറക്ടർ ജനറൽ ഹെർബർട് ലേമാൻ ആയിരുന്നു. ഫിയോറെല്ലാ എഛ്. ലെ ഗാർഡിയാ, ലെ വെൽ ഡബ്ലിയൂ. റൂക്സ് എന്നിവർ പിൽക്കാലത്ത് ഡയറക്ടർ ജനറൽമാരായി സേവനം അനുഷ്ഠിച്ചു. 1947 ജൂൺ 30-ന് അൺറായുടെ പ്രവർത്തനങ്ങൾ അവസാനിപ്പിച്ചു. അൺറായുടെ പൂർണമാകാത്ത പ്രവർത്തനങ്ങൾ അതിനുശേഷം അന്താരാഷ്ട്ര-അഭയാർഥി സംഘടനയും അന്താരാഷ്ട്ര-ശിശുക്ഷേമനിധിയും ഏറ്റെടുത്തു നടത്തുവാൻ തുടങ്ങി.

## പുറംകണ്ണികൾ

* അൺറാ-ഐക്യരാഷ്ട്ര ദുരിതാശ്വാസ പുനരധിവാസ സമിതി
*അൺറാ-ഐക്യരാഷ്ട്ര ദുരിതാശ്വാസ പുനരധിവാസ സമിതി
*അൺറാ-ഐക്യരാഷ്ട്ര ദുരിതാശ്വാസ പുനരധിവാസ സമിതി

വർഗ്ഗം:ഐക്യരാഷ്ട്രസഭ
അതാര്യത

പ്രകാശത്തെ ഉള്ളിൽക്കൂടി കടത്തി മറുവശത്തേക്കു വിടാൻ കഴിയാത്ത, വസ്തുക്കളുടെ ഗുണവിശേഷത്തെ (quality) **അതാര്യത** എന്നു പറയുന്നു. പ്രകാശത്തെ കടത്തിവിടുന്ന കാര്യത്തിൽ എല്ലാ മാധ്യമ(medium)ങ്ങളും ഒന്നുപോലെയല്ല. പ്രകാശം കടന്നുപോകാൻ ഉതകുന്ന വസ്തുക്കളെ സുതാര്യം (transparent) എന്നും അതിനുതകാത്തവയെ അതാര്യം (opaque) എന്നും പറയുന്നു. പ്രസ്തുത നിർവചനം ദൃശ്യപ്രകാശ(visible light)ത്തിനു മാത്രമല്ല, എക്സ്റേ (X-ray), അൾട്രാ വയലറ്റ് (ultra-violet),മൈക്രോവേവ് (microwave) തുടങ്ങിയ എല്ലാ വിദ്യുത്കാന്തിക വികിരണങ്ങൾക്കും (electro magnetic radiations) ബാധകമാണ്. അങ്ങനെ പ്രകാശംപോലുള്ള വികിരണങ്ങൾ കടന്നു പോകുന്നതിനെ തടസ്സപ്പെടുത്തുന്ന ഗുണധർമത്തെ *അതാര്യത* എന്നു പറയുന്നു. ഒരു വസ്തുവിന്റെ അതാര്യതയെ അതിന്റെ സുതാര്യതയിൽനിന്നുള്ള വ്യതിയാനത്തിന്റെ മാത്രയായി കണക്കാക്കാം. ഇതു വസ്തുവിന്റെ അളന്നുതിട്ടപ്പെടുത്താൻ കഴിയുന്നൊരു ഗുണധർമ(property)വുമാണ്.

ചില വസ്തുക്കൾ ചില പ്രത്യേക വികിരണങ്ങളെ സംബന്ധിച്ചിടത്തോളം അതാര്യവും മറ്റു ചിലതിനെ അപേക്ഷിച്ചു സുതാര്യവുമായിരിക്കും. ഇതിനെ അടിസ്ഥാനമാക്കി ഓരോരോ സന്ദർഭങ്ങളിൽ ആവശ്യമില്ലാത്ത വികിരണങ്ങളെ ഒഴിവാക്കുന്നതിനുവേണ്ടി വികിരണ-ഫിൽട്ടറുകൾ (rdiation filters) നിർമ്മിക്കാൻ കഴിയും. ഉദാ. ഒരു പ്രത്യേകതരം നിക്കൽ ഓക്സൈഡ് ഗ്ലാസ് ഫിൽട്ടർ (Nickel oxide glass filter) ദൃശ്യപ്രകാശത്തിന് മിക്കവാറും പൂർണമായും അതാര്യമാണ്; എന്നാൽ അൾട്രാ വയലറ്റ് ഭാഗത്തെ 3600 അബ്ബൌ നോടടുത്ത് തരംഗദൈർഘ്യം ഉള്ള ഒരു വികിരണ വിസ്താരത്തെ (band of radiation) അത് കടത്തിവിടുന്നു.

ഒരു മാധ്യമത്തിന്റെ അതാര്യത നിർണയിക്കുന്നത് അതിന്റെ പാരഗമ്യത(transmittance)യുമായി ബന്ധപ്പെടുത്തിയാണ്. മാധ്യമത്തിൽ പതിക്കുന്ന വികിരണത്തിന്റെ ഏതൊരംശമാണോ അതിലൂടെ കടന്നുപോകാൻ അനുവദിക്കപ്പെടുന്നത്, അതാണ് മാധ്യമത്തിന്റെ പാരഗമ്യത. പാരഗമ്യതയുടെ വ്യുത്ക്രമം (reciprocal) അതാര്യതയുടെ അളവാണ്.

ഒരു പദാർഥത്തിന്റെ അതാര്യത അതിന്റെ പ്രാകാശിക ഘനത്വ(optical density)വുമായും ബന്ധപ്പെട്ടിരിക്കും. അതാര്യത (O)യുടെ 10-നെ ആധാരമാക്കിയുള്ള ലോഗരിതം (logarithm) ആണ് പ്രകാശിക ഘനത്വം (D).

D = log10 O = log10 1/T. ഇവിടെ T എന്നത് ബന്ധപ്പെട്ട മാധ്യമത്തിന്റെ പാരഗമ്യതയെ സൂചിപ്പിക്കുന്നു.

## അവലംബം
ആർ.എസ്. സുബ്ബലക്ഷ്മി അമ്മാൾ

സ്ത്രീകളുടെ, പ്രത്യേകിച്ച്, ബ്രാഹ്മണവിധവകളുടെ, വിദ്യാഭ്യാസത്തിനും ഉന്നമനത്തിനുമായി പ്രവർത്തിച്ച ഒരു സാമൂഹ്യപ്രവർത്തകയായിരുന്നു **ആർ.എസ്. സുബ്ബലക്ഷ്മി അമ്മാൾ **(ഓഗസ്റ്റ് 18, 1886 -ഡിസംബർ 20, 1969). 1886 ജൂലൈ‌യിൽ മദ്രാസ് പ്രസിഡൻസിയിൽ ഒരു ബ്രാഹ്മണകുടുംബത്തിൽ, ഒരു കോളേജ് പ്രൊഫസ്സറുടെ മകളായി ജനിച്ചു. ഉയർന്ന ജാതിയിൽ പെട്ട സ്ത്രീകൾക്ക് സ്കൂൾ വിദ്യാഭ്യാസം നിഷിദ്ധമായിരുന്ന ആ കാലത്ത് അവർ മാതാപിതാക്കളുടെ സഹായത്തോടെ പഠനം നടത്തി. അന്നത്തെ ആചാരപ്രകാരം പ്രായപൂർത്തിയെത്തുന്നതിനു മുൻപേ വിവാഹിതയായെങ്കിലും ഭർത്താവിന്റെ അകാലനിര്യാണത്തെ തുടർന്ന് പതിനൊന്നാം വയസ്സിൽ സുബ്ബലക്ഷ്മി കന്യകയായ വിധവയായിത്തീർന്നു. സ്വന്തം കുടുംബത്തിന്റെ പിന്തുണയോടെ മാമൂലുകളെ ധിക്കരിച്ച് അവർ മദ്രാസിലെ പ്രസിഡൻസി കോൺവെന്റ് ഹയർ സെക്കൻഡറി സ്കൂളിൽ ചേർന്നു. സ്വർണ്ണമെഡലുകളോടെ സ്കൂൾ വിദ്യാഭ്യാസം പൂർത്തിയാക്കിയ ശേഷം മദ്രാസ് പ്രസിഡൻസി കോളേജിൽ ചേർന്ന് ഗണിതശാസ്ത്രവും സസ്യശാസ്ത്രവും അഭ്യസിച്ചു. 1912-ൽ ബിരുദം നേടി. മദ്രാസ് പ്രവിശ്യയിൽ ബിരുദം നേടിയ ആദ്യത്തെ ഹിന്ദു വിധവയാണ് സുബ്ബലക്ഷ്മി അമ്മാൾ.
ലഘുചിത്രം|R.S.Subbalakshmi early 1900s

## അവലംബം

*Subbalakshmi Ammal, 4:117–118, Encyclopedia of India, Thomson Gale

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1886-ൽ ജനിച്ചവർ
വർഗ്ഗം:1969-ൽ മരിച്ചവർ
വർഗ്ഗം:ഓഗസ്റ്റ് 18-ന് ജനിച്ചവർ
വർഗ്ഗം:ഡിസംബർ 20-ന് മരിച്ചവർ
അതികായൻ

രാമായണത്തിൽ പരാമർശിക്കപ്പെട്ടിട്ടുള്ള ഒരു രാക്ഷസനാണ്‌ **അതികായൻ**‍. രാവണന് ധാന്യമാലിനി എന്ന രാക്ഷസിയിലുണ്ടായ മകൻ. ശരീരത്തിന്റെ വലിപ്പംകൊണ്ട് അതികായൻ എന്ന പേർ സിദ്ധിച്ചു. മഹാകായൻ, പർവതോപമൻ മുതലായ പദങ്ങൾകൊണ്ട് അതികായന്റെ *ദേഹമാഹാത്മ്യം* വാല്മീകിരാമായണത്തിൽ വർണിച്ചിട്ടുണ്ട്. അതികായൻ തപസ്സുചെയ്ത് ബ്രഹ്മാവിനെ പ്രത്യക്ഷപ്പെടുത്തി, അദ്ദേഹത്തിൽനിന്നും സുരാസുരൻമാർക്ക് തന്നെ വധിക്കാൻ സാധ്യമാകരുതെന്ന വരവും ദിവ്യമായ കവചവും അർക്കഭാസ്വരമായ രഥവും അനേകം ദിവ്യാസ്ത്രങ്ങളും നേടി. യുദ്ധം ചെയ്ത് ഇന്ദ്രന്റെ വജ്രവും വരുണന്റെ പാശവും കരസ്ഥമാക്കി. ആ ബലശാലി രാവണന്റെ ആജ്ഞ അനുസരിച്ച് രാമനോടു പോരിനു ചെന്നു. ഭീമരൂപനായ അതികായനെക്കണ്ട് വാനരസൈന്യങ്ങൾ ഓടിപ്പോയി. വിസ്മയഭരിതനായ ശ്രീരാമൻ വിഭീഷണനോട് ചോദിച്ച് കാര്യങ്ങൾ മനസ്സിലാക്കി. പോരിൽ അതികായനെ ലക്ഷ്മണൻ നേരിട്ടു. ഇരുപേരും ഘോരസമരം നടത്തി. ഒടുവിൽ വായുഭഗവാന്റെ ഉപദേശമനുസരിച്ച് ലക്ഷ്മണൻ ബ്രഹ്മാസ്ത്രം പ്രയോഗിച്ച് അതികായനെ വധിച്ചു. ലങ്കാനഗരിയുടെ രക്ഷാഭാരം സമർഥമായി നിർവഹിച്ചിരുന്ന ആ വീരന്റെ നിര്യാണം രാവണനെ നല്ലപോലെ അലട്ടി.

## അവലംബം

* വാല്മീകിരാമായണം യുദ്ധകാണ്ഡം.
* വാല്മീകിരാമായണം യുദ്ധകാണ്ഡം.

വർഗ്ഗം:രാമായണത്തിലെ കഥാപാത്രങ്ങൾ
അതികോമളസ്വരം

സ്വരങ്ങളെ അവയുടെ ഉച്ചനീചസ്ഥാനഭേദങ്ങളനുസരിച്ച് തീവ്രം എന്നും കോമളം എന്നും വിശേഷിപ്പിച്ചിട്ടുണ്ട്. കോമളം താണസ്വരത്തെയും തീവ്രം ഉച്ചസ്വരത്തെയും കുറിക്കുന്നു. കോമളസ്വരങ്ങളെ ഒരു ശ്രുതി കുറച്ചു പ്രയോഗിക്കുമ്പോൾ അതികോമളങ്ങളെന്നും വീണ്ടും ഒരു ശ്രുതികൂടി കുറച്ചു പ്രയോഗിക്കുമ്പോൾ അത്യതികോമളങ്ങൾ എന്നും പറയുന്നു.
അതിക്രമണം

ഏതെങ്കിലും കുറ്റകൃത്യം ചെയ്യുന്നതിനായി ഒരാൾ മറ്റൊരാളുടെ വസ്തുവിൽ പ്രവേശിക്കുന്ന നടപടിക്ക് **അതിക്രമണം** എന്നു പറയുന്നു. മറ്റൊരാളിന്റെ നേർക്കു നടത്തുന്ന ആക്രമണങ്ങളും നിയമത്താൽ സംരക്ഷിക്കപ്പെടുന്ന അന്യന്റെ താത്പര്യത്തിൻമേലുള്ള കൈയേറ്റവും അതിക്രമണത്തിന്റെ വ്യാപ്തിയിൽപ്പെടുന്നു. മറ്റൊരാളിന്റെ വസ്തുവിൻമേലുള്ള അതിക്രമണം സിവിൽ അവകാശത്തിൻമേലുള്ള കൈകടത്തലും ക്രിമിനിൽ കുറ്റവുമാണ്. അവകാശമില്ലാത്തതും അന്യന്റെ കൈവശത്തിൽ ഉള്ളതുമായ വസ്തുവിൻമേലുള്ള അതിക്രമണത്തെയാണ് ഇത് കുറിക്കുന്നത്. അതിക്രമണം ഉടമസ്ഥാവകാശത്തിൻമേൽ എന്നതിനെക്കാൾ കൈവശാവകാശത്തിൻമേലുള്ള കൈയേറ്റമാണ്. മറ്റൊരാളിന്റെ വസ്തുവിൽ ബലംപ്രയോഗിച്ചോ അല്ലാതെയോ കൈയേറി നാശനഷ്ടങ്ങൾ ഉണ്ടാക്കുകയോ, അഥവാ ഉണ്ടാക്കാതിരിക്കുകയാണെങ്കിൽ തന്നെയും അങ്ങനെ കൈയേറുകയോ ചെയ്യുന്നത് അതിക്രമണമാണ്. ഇത് ഒരാൾ സ്വയം ചെയ്യണമെന്നില്ല. മറ്റൊരാളിന്റെ വസ്തുവിൽ മരം മുറിച്ചിടുക, വെള്ളം കയറ്റുക, വേലക്കാരെക്കൊണ്ട് നാശനഷ്ടങ്ങളുണ്ടാക്കുക മുതലായ പ്രവൃത്തികൾ ആയാലും അതിക്രമണമാണ്. അന്യന്റെ കെട്ടിടത്തിന്റെ മേല്പുരയിൽ കൂടിയോ, തറയുടെ അടിയിൽകൂടിയോ ഉള്ള പ്രവേശനവും അതിക്രമണത്തിന്റെ വ്യാപ്തിയിൽ പെടുന്നു. ഉചിതമായ രീതിയിൽ ഒരു പരിധിവരെയുള്ള വ്യോമസഞ്ചാരം അതിക്രമണമാകുന്നതല്ല. എന്നാൽ പരിധിക്കപ്പുറമുള്ള വ്യോമയാനം അനുവദനീയമല്ല. അന്യവസ്തുവിൽ അനുവാദമില്ലാതെ കരുതിക്കൂട്ടി പ്രവേശിക്കുകയാണെങ്കിലും നിയമപരമായ വിശേഷാധികാരമുണ്ടെങ്കിൽ അത് അതിക്രമണമാകുകയില്ല. കേടുപാടുകൾ തീർക്കുന്നതിന് അധികാരമുള്ളവരോ, അപകടങ്ങൾ ഒഴിവാക്കുന്നതിനു പൌരജനങ്ങളോ ഒരു വീട്ടിൽ പ്രവേശിക്കുന്നതിനും അറസ്റ്റ് ചെയ്യുന്നതിനും മറ്റുമായി പൊലീസധികാരികൾ പ്രവേശിക്കുന്നതിനും നിയമസംരക്ഷണമുണ്ട്. എന്നാൽ നിയമവിധേയമായി പ്രവേശിക്കുന്ന പൌരനോ, ഉദ്യോഗസ്ഥനോ പ്രവേശനത്തിനുശേഷം കുറ്റകരമായ പ്രവൃത്തി ചെയ്യുന്നപക്ഷം അത് അതിക്രമണമാകുന്നതാണ്.

## ഇന്ത്യയിൽ

ഇന്ത്യയിൽ, ഒരാൾ മറ്റൊരാളിന്റെ വസ്തുക്കളിൽ നടത്തുന്ന അതിക്രമണം സിവിൽ അവകാശത്തിൻമേലുള്ള ലംഘനവും ക്രിമിനൽ കുറ്റവുമാണ്. ഇന്ത്യൻ ശിക്ഷാ നിയമം 441-ആം വകുപ്പിൽ അതിക്രമണത്തെക്കുറിച്ച് പ്രതിപാദിച്ചിട്ടുണ്ട്. പ്രസ്തുത വകുപ്പനുസരിച്ച് ഒരു വ്യക്തിയോ, അയാളുടെ നിർദ്ദേശാനുസരണം മറ്റാളുകളോ അന്യന്റെ വസ്തുവിൽ കുറ്റകൃത്യം ചെയ്യുന്നതിനോ ഒരാളിനെ ഭീഷണിപ്പെടുത്തുന്നതിനോ അപമാനിക്കുന്നതിനോ ഉപദ്രവിക്കുന്നതിനോ വേണ്ടി നിയമരഹിതമായി പ്രവേശിക്കുകയോ അല്ലാത്തപക്ഷം നിയമപരമായി പ്രവേശിച്ചശേഷം മേല്പറഞ്ഞ രീതിയിൽ കുറ്റകരമായ പ്രവൃത്തികൾ ചെയ്യുന്നതിനൊരുമ്പെടുകയോ ചെയ്യുന്നത് അതിക്രമണമായി കണക്കാക്കുന്നതാണ്.

കുറ്റം ചെയ്യുന്നതിനുള്ള ഉദ്ദേശ്യത്തോടല്ലാതെയുള്ള പ്രവേശനം അതിക്രമണമാകുന്നതല്ല. ദുരുദ്ദേശ്യമാണ് ഈ കുറ്റത്തിന്റെ പ്രധാനഘടകം.

ഇവിടെ *വസ്തു* എന്ന വാക്കുകൊണ്ട് സ്ഥാവരവസ്തു എന്നു മാത്രമല്ല വിവക്ഷ. കടത്തുവള്ളം, കപ്പൽ മുതലായ വാഹനങ്ങളും അതിക്രമണത്തിന് വിധേയമാകുന്നതാണ്. നിയമപരമായി കൈവശമുള്ള വസ്തു അതിക്രമണത്തിനു വിധേയമാകുന്നതുകൊണ്ട് ഉടമസ്ഥന് നഷ്ടമാകുന്നതല്ല. അന്യനെ പുറത്താക്കുന്നതിനർഹതയുള്ള കൈവശത്തെയാണ് കൈവശമെന്നു പറയുന്നത്.

അതിക്രമണത്തെ സിവിലായും ക്രിമിനലായും കാണാവുന്നതാണ്. അതിക്രമണം ക്രിമിനൽ കുറ്റമായിത്തീരുന്നതിന് ഇന്ത്യൻ ശിക്ഷാ നിയമം 441 അനുസരിച്ചുള്ള കൃത്യം നടന്നിട്ടുണ്ടോ എന്നു മാത്രമാണ് കോടതി പരിശോധിക്കുന്നത്. കൈവശത്തെ സംബന്ധിച്ചോ, വസ്തുവിന്റെ ഉടമസ്ഥാവകാശത്തെക്കുറിച്ചോ തീർപ്പു കല്പിക്കുന്നത് ക്രിമിനൽ കോടതിയുടെ അധികാരപരിധിയിൽ പെടുന്നതല്ല. ഉടമസ്ഥാവകാശങ്ങളെയും തർക്കസ്വഭാവങ്ങളോടുകൂടിയ കൈവശങ്ങളെയും കുറിച്ച് തീർപ്പു കല്പിക്കേണ്ടത് സിവിൽ കോടതികളാണ്. 

## അവലംബം
അതിപത്തനായനാർ

എ.ഡി. 7-9 ശതങ്ങൾക്കിടയിൽ ജീവിച്ചിരുന്ന ശൈവമതക്കാരായ 63 നായനാർമാരിൽ ഒരാളായിരുന്നു **അതിപത്തനായനാർ**. ഈ ശൈവസിദ്ധാന്ത പ്രവാചകൻമാരെപ്പറ്റിയുള്ള വിവരങ്ങൾ ലഭിക്കുന്നത് കുലോത്തുംഗൻ ഒന്നാമൻ (ഭ.കാ. 1070-1115) എന്ന ചോഴ ചക്രവർത്തിയുടെ മന്ത്രിയായ ചേക്കിഴാർ എഴുതിയ പെരിയപുരാണം എന്ന ചെന്തമിഴ് കാവ്യത്തിൽനിന്നാണ്.

നാകപ്പട്ടണത്തിലെ *പരദവ* (പരവ) സമുദായത്തിന്റെ ഒരു നേതാവെന്ന നിലയിലാണ് പെരിയപുരാണത്തിൽ അതിപത്തനായനാരെക്കുറിച്ചുള്ള പരാമർശം. കടലിൽ മീൻപിടിക്കാൻ പോകുമ്പോൾ അന്നന്ന് കിട്ടുന്നതിൽ ഏറ്റവും നല്ല മത്സ്യത്തെ ശിവന് നേർച്ചയായി നല്കാമെന്ന് നായനാർ ഒരു പ്രതിജ്ഞ എടുത്തിരുന്നു. തന്റെ തൊഴിലിൽ വിജയം നേടാൻ കഴിയാതെ നായനാർ കുറെക്കാലം കഠിനമായ ദാരിദ്ര്യദുഃഖം അനുഭവിച്ചു. ആ കാലത്തൊരിക്കൽ ഇദ്ദേഹത്തിന്റെ വലയിൽ ഒരു സ്വർണമത്സ്യം കുടുങ്ങി. അതിനെ വിറ്റു കിട്ടുന്ന പണംകൊണ്ട് നായനാരുടെ കഷ്ടപ്പാടുകൾ മുഴുവൻ തീരുമായിരുന്നെങ്കിലും അന്ന് വേറൊന്നും കിട്ടാതിരുന്നതുകൊണ്ട് അദ്ദേഹം അതിനെ ശിവന് നിവേദ്യമായി കടലിലേക്ക് തന്നെ എറിഞ്ഞു. നായനാരുടെ ഭക്തിപ്രചുരിമ മനസ്സിലാക്കിയ ശിവൻ ഇദ്ദേഹത്തിന് മോക്ഷം നൽകി എന്നാണ് പെരിയപുരാണത്തിൽ പറയുന്നത്.
ഡിഷ് ടി.വി.

ഇന്ത്യയിലെ ഒരു ഡി.ടി.എച്ച്. സേവനദാതാവാണ് **ഡിഷ് ടി.വി.**
അതിപാതകം

നരകത്തിലേക്ക് നയിക്കുമെന്നു കരുതപ്പെടുന്ന ഒൻപതു വിധം പാതകങ്ങളിൽ ഒന്നാണ് **അതിപാതകം**. ഹൈന്ദവ ധർമശാസ്ത്രമനുസരിച്ച് പാതകങ്ങൽ താഴെ പറയുന്നവയാണ്

*അതിപാതകം 
*മഹാപാതകം 
*അനുപാതകം 
*ഉപപാതകം 
*സങ്കരീകരണം 
*അപാത്രീകരണം 
*ജാതിഭ്രംശകരം 
*മലാവഹം 
*പ്രകീർണകം എന്നിവയാണ് പാതകങ്ങൾ. 

മാതാവ്, മകൾ, പുത്രഭാര്യ എന്നിവരോടുകൂടി ശയിക്കുന്നതു പുരുഷൻമാരെ സംബന്ധിച്ചും പുത്രൻ, പിതാവ്, ഭർത്താവിന്റെ അച്ഛൻ എന്നിവരോടുകൂടി ശയിക്കുന്നതു സ്ത്രീകളെ സംബന്ധിച്ചും ത്രിവിധങ്ങളായ അതിപാതകങ്ങളാണ്. പ്രായശ്ചിത്തവിവേകത്തിൽ വിവിധ പാതകങ്ങളെയും അവ ചെയ്തുപോയാൽ അനുഷ്ഠിക്കേണ്ട പ്രായശ്ചിത്തങ്ങളെയും പ്രതിപാദിച്ചിട്ടുണ്ട്. അറിയാതെ ചെയ്യുന്ന അതിപാതകത്തിന് ബ്രാഹ്മണൻ ദ്വിഗുണദ്വാദശവാർഷികവ്രതവും (24 വർഷം നീണ്ടുനില്ക്കുന്നത്), അറിഞ്ഞു ചെയ്യുന്നതിന് അതിന്റെ ഇരട്ടിയും അനുഷ്ഠിച്ച് പ്രായശ്ചിത്തം നിർവഹിക്കേണ്ടതാണ്. ശൂദ്രൻമാർക്ക് വിധിച്ചിട്ടുള്ളത് അഗ്നിയിൽ പ്രവേശിച്ച് മരണമോ, 24 കൊല്ലം നീണ്ടുനില്ക്കുന്ന വ്രതമോ ആണ്. അറിയാതെ ചെയ്തതിന് അപ്രകാരമാണെങ്കിൽ അറിഞ്ഞുചെയ്തതിനുള്ള പ്രായശ്ചിത്തം അതിന്റെ ഇരട്ടിയാണ്. മേല്പറഞ്ഞ പ്രായശ്ചിത്തം അനുഷ്ഠിക്കുവാൻ കഴിയാത്തവർ അതിനുപകരമായി 360 പശുക്കളെയോ 1080 കാർഷാപണമോ (പഴയ കാലത്തു നടപ്പിലിരുന്ന 12 പണമിടയുള്ള ഒരു നാണയം) ദാനം ചെയ്താലും മതി. പണത്തിനുപകരം അതിന്റെ വിലയ്ക്കുള്ള സ്വർണം, വെള്ളി മുതലായതും ദാനം ചെയ്യാം. ദാനത്തിനു പുറമേ 200 പശുക്കളെയോ 200 കാർഷാപണമോ ദക്ഷിണയായി കൊടുക്കുകയും ചെയ്യണമെന്നു വിധിച്ചിട്ടുണ്ട്. സമുദായഘടനയ്ക്ക് പരിവർത്തനം സംഭവിച്ചു കൊണ്ടിരിക്കുന്ന ഈ കാലത്ത് ഈ പ്രായശ്ചിത്തങ്ങളെപ്പറ്റി അഭിപ്രായവ്യത്യാസമുണ്ടെങ്കിലും അവയ്ക്ക് കാരണഭൂതമായ മൂന്നുവിധ പാതകങ്ങളും വലിയ പാതകങ്ങളാണെന്ന ധാരണയ്ക്ക് പരിഷ്കൃതജനതയ്ക്കിടയിൽ സാരമായ മാറ്റം സംഭവിച്ചിട്ടില്ല.
കേരളത്തിലെ നാടൻ കളികൾ

കേരളത്തിൽ വളരെയധികം നാടൻകളികളുണ്ട്. ഗ്രാമങ്ങളുടെ ആത്മാവുതന്നെ നാടൻകളികളിൽ കുടികൊള്ളുന്നു. പണ്ട്, കുട്ടികളുടെ അവധിക്കാലം, പലവിധ കളികളിലൂടെയായിരുന്നു ചെലവഴിച്ചിരുന്നത്. കുട്ടികൾക്ക് ശാരീരികമായും മാനസികമായുമുള്ള വളർച്ചയ്ക്ക്, *"നാടൻ കളികൾ"* ഏറെ പ്രയോജനപ്രദമായിരുന്നു. എന്നാലിന്നത്തെ കുട്ടികൾക്കിടയിൽ നാടൻ കളികൾക്ക് പ്രാധാന്യം കുറഞ്ഞിരിക്കുന്നു.  കേരളത്തിലെ വിവിധ സ്ഥലങ്ങളിലുണ്ടായിരുന്ന ചില നാടൻ കളികൾ ഈ ലേഖനത്തിൽ പരിചയപ്പെടുത്തുന്നു.

## '''നാടൻകളികൾ'''
# കളി
# തലയിൽത്തൊടീൽ
# കുഴിപ്പന്തുകളി
# ഡപ്പകളി / കട്ടപ്പന്തുകളി
# ട്രങ്ക് കളി
# ലതി കളി
# കൊട്ടിയും പൂളും
# പട്ടം പറത്തൽ
# പടകളി
# ആലവട്ടം കളി
# ദായക്കളി / കവടി കളി
# അത്തള പിത്തള തവളാച്ചി
# അമ്മാനക്കളി
# അംബേ റസക
# അല്ലി മുല്ലി ചമ്മന്തി
# ആകാശം ഭൂമി
# ആട്ടക്കളം കുത്തൽ
# ആട്ടക്കളം
# ആരുടെ കയ്യിൽ മോതിരം
# ഇട്ടൂലി
# ഈർക്കിൽ കളി
# ഉപ്പ് കളി
# ഉറിയടി
# ഊറാംങ്കോലി
# എട്ടും പൊടിയും
# ഏറു പന്ത്
# ഐസ് കളി
# ഓടി ഓടി
# ഓണത്തല്ല്‌
# കക്ക്
# വടംവലി
# കമ്പിത്തായം
# കവടി കളി
# കസേര കളി
# കള്ളനും പോലീസും
# കണ്ണുകെട്ടിക്കളി
# കയ്യാങ്കളി
# കാക്കാപ്പീലി
# കാരകളി
# കിളിത്തട്ട്‌
# കുടു കുടു
# കുട്ടിയും കോലും
# കബഡി
# കൊട്ടേൽകുത്ത് കളി
# കുളം കര
# കുഴിത്തപ്പി
# കുഴിപ്പന്ത്
# കൂവാ കൂവാ
# കൈകൊട്ടിക്കളി
# കൊത്തങ്കല്ല്
# കൊമ്പാല മൂർഖൻ
# കോട്ട കളി
# കോട്ടക്കുത്ത്
# കോൽക്കളി
# ഗോലികളി
# ചക്കോട്ടം
# ചട്ടിക്കളി
# ചട്ടിയടിക്കളി
# ചാൺ
# ചകിരിയും കോലും
# ചെമ്പഴുക്ക കളി
# ചെമ്മീൻ കളി
# തലപ്പന്തുകളി
# തായം
# തീപ്പെട്ടിപ്പടം കളി
# തൊട്ടുകളി
# തൊപ്പിക്കളി
# തോണിക്കളി
# തൂപ്പ്
# ദായംപാര
# നരിയും പുലിയും കളി
# നാടൻ പന്തുകളി
# നാരങ്ങപ്പാല്
# നാലുമൂല
# നിര കളി
# നൂറാം കോൽ
# പകിട കളി
# പടവെട്ട് കളി
# പതിനഞ്ചു നായും പുലിയും
# പമ്പരം കൊത്ത്
# പല്ലാങ്കുഴി
# പുഞ്ചകളി
# പുലിക്കളി
# പൂരക്കളി
# ഭാരക്കളി
# ലതി കളി
# ലഹോറി
# വള്ളംകളി
# വാട കളി
# ഷോഡികളി
# സുന്ദരിക്ക് പൊട്ടു കുത്ത്
# സേവികളി / കീശേപ്പി / പെട്ടിയടി
# മറത്തുകളി
# മുച്ചാന്തട്ട്
# ഇരിക്കൻകുത്ത്                                       96 കുണ്ടീകീരി

## അവലംബങ്ങൾ

ഷോടിക്കളി 

വർഗ്ഗം:കേരളത്തിലെ നാടൻകളികൾ
അതിപൂരിതലായനി

പൂരിതം (saturated) ആകുന്നതിനു വേണ്ടതിനെക്കാൾ അധികം ലേയം (solute) ഉൾക്കൊള്ളുന്ന ലായനിയാണ് **അതിപൂരിതലായനി**. ലായകത്തിന് ഉൾക്കൊള്ളാൻ കഴിയുന്ന ലേയത്തിന്റെ അളവ് അതതു വസ്തുക്കളുടെ പ്രത്യേകതകളെയും താപനിലയെയും മർദത്തെയും ആശ്രയിച്ചിരിക്കും; അതിന് ഒരു പരിധിയുമുണ്ട്. പരിധിയോളം ലേയമുൾക്കൊള്ളുന്ന ലായനിയാണ് പൂരിതലായനി. അതിപൂരിതലായനിയിലാകട്ടെ, ലേയം ഈ സാധാരണ പരിധിയിലധികം അലിഞ്ഞുചേർന്നു കിടക്കുന്നു. ഒരു ഉദാഹരണം എടുക്കാം. ജലം ലായകമായുപയോഗിച്ച് 20oC താപനിലയിൽ ഹൈപ്പോ(Hypo)വിന്റെ ഒരു പൂരിതലായനിയുണ്ടാക്കിയാൽ അതിലെ ലായക-ലേയ-അനുപാതം 100 : 84.5 ആയിരിക്കും. എന്നാൽ 100oC താപനിലയിൽ ഒരു പൂരിതലായനിയുണ്ടാക്കി മുൻകരുതലോടെ അതിനെ 20oc വരെ തണുപ്പിച്ചാൽ ലായക-ലേയത്തിന്റെ അനുപാതം 100 : 428 ആയ ഒരു അതിപൂരിതലായനി ലഭിക്കുന്നതാണ്. അപ്പോൾ അതിൽ 343.5 ഗ്രാം ഹൈപ്പോ വീതം (100 ഗ്രാം ജലത്തിന്) പരിധിയിലും കവിഞ്ഞ് ഉണ്ടായിരിക്കും.

അതിപൂരിതലായനിയിലെ ലായക-ലേയ-*സന്തുലനം* (solvent-solute-equilibrium) മിതസ്ഥായി (meta stable) ആണ്. ഭാജനത്തിന്റെ ഉൾഭിത്തികളിൽ ഒരു സ്ഫടികദണ്ഡുകൊണ്ട് ഉരച്ചാൽ പോലും അതിനു ഭംഗം നേരിടുന്ന അതിപൂരിതലായനിയിലേക്കു ലേയത്തിന്റെ അത്യല്പമായ ഒരു തരി ഇട്ടുനോക്കുക. ലേയത്തിന്റെ ക്രിസ്റ്റലുകൾ ആ ലായനിയുടെ എല്ലാ ഭാഗത്തുനിന്നും ആവിർഭവിക്കുന്നതു കാണാം.

## അവലംബം

* അതിപൂരിതലായനി (Super Saturated Solution)
* അതിപൂരിതലായനി (Super Saturated Solution)

വർഗ്ഗം:താപഗതികം
അതിബല, ബല

വിശപ്പ്, ദാഹം മുതലായവ അകറ്റുന്നതിനു ശക്തിയുള്ളതെന്നു വിശ്വസിക്കപ്പെടുന്ന രണ്ടു മന്ത്രങ്ങളാണ് **അതിബല, ബല**. സാവിത്രിയുപനിഷത്തിലാണ് ഇവ പ്രതിപാദിക്കപ്പെട്ടിരിക്കുന്നത്.

യാഗരക്ഷയ്ക്കായി വിശ്വാമിത്രൻ രാമലക്ഷ്മണൻമാരെ കൂട്ടിക്കൊണ്ടു പോകുമ്പോൾ സരയൂനദിയുടെ ദക്ഷിണതീരത്തുവച്ച് അവർക്ക് ഈ മന്ത്രങ്ങൾ ഉപദേശിച്ചുകൊടുക്കുകയുണ്ടായി . ഈ മന്ത്രങ്ങളുടെ സിദ്ധിയുണ്ടായിരുന്നതുകൊണ്ടാണ് ശ്രീരാമനെപ്പറ്റി *ജയത്യതി ബലോ രാമഃ* എന്ന് ഹനുമാൻ സ്മരിക്കുന്നതെന്ന് ചില പണ്ഡിതൻമാർ അഭിപ്രായപ്പെടുന്നു.

അതിബല, ബല എന്നതു രണ്ടു മന്ത്രങ്ങളാണെങ്കിലും ഒന്നായിട്ടാണ് പ്രതിപാദിതമായിരിക്കുന്നത്.

## ധ്യാനശ്ലോകം

അമ്രുതേ കരതലാഗ്രൗ സർവ്വ സഞീവനാഡ്യഊ
അഘഹരണ സുദക്ഷൗ വേദസാരൗ മയൂഖൗ
പ്രണവമയ വികാരൗ ഭാസ്കരാകാരദേഹൗ
സതതമനുഭവേബഹം തൗ ബലാതീബലാഖൗ


ഋഷി;വിരാട് പുരുഷൻ, 
ഛന്ദസ്സ്:ഗായത്രി, 
ദേവത:ഗായത്രി,
ബീജം:അകാരം,
ശക്തി:ഉകാരം,
കീലകം:മകാരം,
ന്യാസം:അഥക്ളീംകാരദി ബീജാക്ഷരൈ:ഷഡംഗന്യാസം,
=ബലമന്ത്രം=
ഓം ഹ്രീം ബലേ മഹാദേവി ഹ്രീം മഹാബലേ

ക്ലീം ചതുർവിധ പുരുഷാർത്ഥ സിദ്ധിപ്രദേ

തത്സവിതുർ വരദാത്മികേ ഹ്രീം വരേണ്യം

ഭർഗോ ദേവസ്യ വരദാത്മികേ

=അതിബലമന്ത്രം=

അതിബലേ സർവ്വദയാമൂർതേ ബലേ

സർവ്വേക്ഷുദ്ഭ്രമോപനാശിനി ധീമഹി

ധീയോ യോന ജാനേ പ്രചുര്യ:

യാ പ്രചോദയാദാത്മികേ 

പ്രണവശീരസ്ക്കാത്മികേ ഹും ഫട് സ്വാഹ

## അവലംബം

*വാല്മീകി രാമായണം ബാലകാണ്ഡം സർഗം 22 

വർഗ്ഗം: മന്ത്രങ്ങൾ
നൊയ്മി വോൾഫ്

ഒരു അമേരിക്കൻ-ജൂത ഗ്രന്ഥകാരിയും രാഷ്ട്രീയ ഉപദേശകയുമാണ് **നൊയ്മി വോൾഫ്** (ജനനം: 1962 നവംബർ 12) .  *ദി ബ്യൂട്ടി മിത്ത്* എന്ന ഗ്രന്ഥം പ്രസിദ്ധീകരിച്ചതോടെ, പിൽകാലത്ത് സ്ത്രീവാദ പ്രസ്ഥാനത്തിന്റെ മുന്നാം തരംഗം എന്ന് വിശേഷിപ്പിക്കപ്പെട്ട ആശയത്തിന്റെ പ്രമുഖ വക്താവായി ഇവർ മാറി. ഉദാരനിലപാടുകളുടെയും പുരോഗമന രാഷ്ട്രീയത്തിന്റെയും പ്രമുഖ ശബ്ദമാണിവർ. സമീപകാലത്ത് അമേരിക്കയിലെ ജനാധിപത്യ സ്ഥാപനങ്ങൾക്ക് അപചയം സംഭവിച്ചുകൊണ്ടിരിക്കയാണെന്ന് ഇവർ വാദിക്കുന്നു.

## അവലംബം


വർഗ്ഗം:അമേരിക്കൻ എഴുത്തുകാർ
വർഗ്ഗം:ജൂത എഴുത്തുകാർ
വർഗ്ഗം:1962-ൽ ജനിച്ചവർ
മഹീന്ദ്ര ഥാർ

മഹീന്ദ്ര & മഹീന്ദ്ര ലിമിറ്റഡ് പുറത്തിറക്കുന്ന ഒരു വിഭാഗം ജീപ്പാണ് **മഹീന്ദ്ര ഥാർ**. സി.ആർ.ഡി.ഇ., ഡി.ഐ. എന്നീ രണ്ടു മോഡലുകളിൽ ഇവ പുറത്തിറക്കുന്നു. ഇതിൽ ആദ്യത്തേത് ഓഫ് റോഡറും രണ്ടാമത്തേത് മഹീന്ദ്ര മുൻപ് പുറത്തിറക്കിയ 540 എന്ന മോഡലിന്റെ പുതുരൂപവുമാണ്. ഇതിൽ 104 ബി.എച്ച്.പി. 247 എൻ.എം. 2500 സി.സി. എഞ്ചിൻ ഉപയോഗിച്ചിരിക്കുന്നു. 540 - യിൽ നിന്നും വ്യത്യസ്തമായി മുൻപിൽ ഇൻഡിപെൻഡന്റ് സസ്പെൻഷൻ ഏർപ്പെടുത്തിയിരിക്കുന്നു. എൻ.ജി.ടി. 530 ആർ.വി. ഫോർ ഗിയർബോക്സ്, പവർ സ്റ്റീയറിങ് എന്നീ സൗകര്യങ്ങളും ഇതിൽ ഉൾക്കൊള്ളിച്ചിരിക്കുന്നു.
വർഗ്ഗം:ജീപ്പുകൾ
ജോസഫ് റബ്ബാൻ

കേരളത്തിലെ ആദ്യകാല ജൂതരിൽ പ്രധാനിയായിരുന്നു **ജോസഫ് റബ്ബാൻ** (ഇസുപ്പ് ഇറപ്പാൻ). ക്രി.വ. നാലാം നൂറ്റാണ്ടിനും പതിനൊന്നാം നൂറ്റാണ്ടിനും ഇടയിലെപ്പൊഴോ ആണ് ഇദ്ദേഹം കേരളത്തിൽ വന്നിറങ്ങിയത്. യെമൻ ആണ് സ്വദേശം എന്നു കരുതപ്പെടുന്നു.

## ജൂത ശാസനം
അന്നത്തെ ചേരരാജാവായിരുന്ന ഭാസ്ക്കർ രവിവർമ്മൻ രണ്ടാമൻ ഇദ്ദേഹത്തെ കൊടുങ്ങല്ലൂരിനടുത്ത് അഞ്ചുവന്നം എന്ന ഗ്രാമത്തിൽ നികുതിപിരിവിനും മറ്റും അധികാരങ്ങൾ നൽകിക്കൊണ്ട് നൽകിയ പ്രമാണം ജൂത ശാസനം എന്നറിയപ്പെടുന്നു. ഈ ശാസനത്തിൽ ഭൂനികുതി, വള്ളക്കരം തുടങ്ങിയവ പിരിക്കാനുള്ള അധികാരവും പല്ലക്ക് പോലെയുള്ള രാജചിഹ്നങ്ങൾ ഉപയോഗിക്കാനുള്ള അവകാശവും റബ്ബാന് നൽകിയിട്ടുണ്ട്.

ചെമ്പോലയിൽ തീർത്ത പ്രസ്തുത ശാസനം കൊച്ചിയിലെ ജൂതസമൂഹത്തിന്റെ മാഗ്നാകാർട്ട എന്ന് വിശേഷിപ്പിക്കപ്പെട്ടു. സ്പെയിനിൽ നിന്നുള്ള ഒരു വിദേശ സഞ്ചാരി യഹൂദരുടെ രാജാവായ റബ്ബാനെ സന്ദർശിച്ചതായി പറയുന്ന ഒരു കവിത നിലവിലുണ്ട്. കൂടാതെ യഹൂദരുടെ മറ്റു ചില നാടൻ പാട്ടുകളിലും ഇദ്ദേഹം പരാമർശിക്കപ്പെടുന്നു.

## അവലംബങ്ങൾ

വർഗ്ഗം:കേരളചരിത്രം
വർഗ്ഗം:കേരളത്തിലെ യഹൂദർ
വിളയനൂർ എസ്. രാമചന്ദ്രൻ

ബിഹാവിയറൽ ന്യൂറോളജി, സൈക്കോഫിസിക്സ് എന്നീ മേഖലകളിൽ അറിയപ്പെടുന്ന ഒരു ന്യൂറോ ശാസ്ത്രജ്ഞനാണ് **വിളയന്നൂർ എസ്. രാമചന്ദ്രൻ** എന്ന **വിളയന്നൂർ സുബ്രഹ്മണ്യൻ "രാമ" രാമചന്ദ്രൻ** (ജനനം: 1951). സെന്റർ ഫോർ ബ്രയിൻ ആന്റ് കോഗ്നീഷന്റെ ഡയരക്ടറായി  പ്രവർത്തിക്കുന്ന ഇദ്ദേഹം സാൻഡിയാഗീവിലെ യൂനിവേർസിറ്റി ഓഫ് കാലിഫോർണിയയിലെ സൈക്കോളജി ആന്റ് ന്യൂറോസയൻസസ്  ഗ്രാജൂവേറ്റ് പ്രോഗ്രാം വിഭാഗത്തിൽ പ്രൊഫസറായും പ്രവർത്തിക്കുന്നു.

സ്റ്റാൻലി മെഡിക്കൽ കോളേജ്, മദ്രാസിൽ നിന്നു എം.ബി.ബി.എസ്. ബിരുദം നേടിയ രാമചന്ദ്രൻ കേമ്പ്രിഡ്ജ് യൂനിവേഴ്‌സിറ്റിയിലെ ട്രിനിറ്റി കോളേജിൽ നിന്ന് പി.എച്ച്.ഡി. ബിരുദം നേടി.

## അവലംബം

## പുറമെ നിന്നുള്ള കണ്ണികൾ
* Vilayanur S. Ramachandran (official webpage) 
* Take the Neuron Express for a Brief Tour of Consciousness  *The Science Network* interview with V.S. Ramachandran
* Ramachandran Illusions 
* All in the Mind interview
* Reith Lectures 2003 ''The Emerging Mind'' by Ramachandran
* TED talk by Ramachandran  on brain damage and structures of the mind
* Talk at Princeton  A 2009 talk about his work.
* The Third Culture  Scroll down for three of his essays regarding mirror neurons and self-awareness
* Ramachandran's contribution to The Science Network's Beyond Belief 2007 Lectures  on synaesthesia and metaphor.

വർഗ്ഗം:1951-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
കുപ്പിവെള്ളം

ജീവന്റെ നിലനില്പിന് അത്യന്താപേക്ഷിതമായ പദാർത്ഥമാണ് ജലം അഥവാ വെള്ളം. ഒരു  ദിവസം ഒരാൾ  രണ്ടു മുതൽ നാല് ലിറ്റർ ജലം കുടിക്കാനും ഭക്ഷണ ആവശ്യത്തിനായും ഉപയോഗിക്കുന്നു. പ്ലാസ്റിക്,അല്ലെങ്കിൽ ഗ്ലാസ് കുപ്പികളിൽ കുടിക്കാനായി ജലം സൂക്ഷിക്കുമ്പോൾ അതിനെ **കുപ്പിവെള്ളം** എന്ന പേരിൽ അറിയപ്പെടുന്നു. ഇത്  ആഴക്കിണർ- അരുവി- ഉറവ വെള്ളം , സോഡാവെള്ളം , സ്വേദനം ചെയ്ത വെള്ളം, വൈദ്യുതിയാൽ  അയനൈസു ചെയ്തു  അണുവിമുക്തമാക്കിയ വെള്ളം, എല്ലാം ഇതിൽപ്പെടും.  പ്രതിവർഷം 200 ബില്യൺ  കുപ്പിവെള്ളം ലോകമെമ്പാടുമായി വിറ്റഴിക്കപ്പെടുന്നതായി കണക്കാക്കപ്പെടുന്നു. 
 
## കുപ്പിവെള്ള വ്യവസായം  ഇന്ത്യയിൽ
ദശകങ്ങൾക്ക് മുൻപ്, പണക്കാരുടെ ഒരു ഉപഭോഗവസ്തു ആയിരുന്നു കുപ്പിവെള്ളം.  ജല ദൌർലഭ്യവും, വർദ്ധിച്ച ആരോഗ്യ ശ്രദ്ധയും കാരണം, കുപ്പിവെള്ള വ്യവസായം വൻ വളർച്ച നേടിയിരിക്കുകയാണ്. 1000  കോടി രൂപയുടെ  വ്യവസായത്തിന്റെ  വളർച്ച 40  ശതമാനമാണ്.   
   
## അവലംബം

  
*Find A Fountain , May 23, 2008.
*http://www.gits4u.com/water/water16.htm
അതിവർണാശ്രമി

ബ്രഹ്മചര്യം, ഗാർഹസ്ഥ്യം, വാനപ്രസ്ഥം, സന്ന്യാസം എന്നീ ആശ്രമങ്ങളുടെയും വർണങ്ങളുടെയും വ്യവസ്ഥകൾക്ക് അതീതനായവനാണ് **അതിവർണാശ്രമി** സന്ന്യാസത്തിന്റെ അന്ത്യഘട്ടമായ ഹംസസന്ന്യാസത്തിന് അപ്പുറമെത്തിയവരാണ് അതിവർണാശ്രമികൾ അഥവാ **പരമഹംസൻമാർ**.

രാമകൃഷ്ണദേവൻ പരമഹംസനായി കരുതപ്പെടുന്നു. പരമഹംസനായ ദത്താത്രേയനെപ്പറ്റി പുരാണത്തിൽ വ്യവഹരിക്കുന്നുണ്ട്. ഭാഗവതത്തിൽ വർണിക്കുന്ന ഋഷഭയോഗിയുടെ സർവസംഗപരിത്യാഗത്തിനുശേഷമുള്ള ചര്യാപ്രകാരങ്ങൾ അതിവർണാശ്രമി(അവധൂതൻമാർ)കളുടെ സംപൂർണചര്യകളായി കണക്കാക്കപ്പെടുന്നു. ശുകബ്രഹ്മർഷിയും അതിവർണാശ്രമിയുടെ ലക്ഷണങ്ങൾ കാണിച്ചിരുന്നു. അതിവർണാശ്രമികൾ വർണാശ്രമവ്യവസ്ഥകളൊന്നും പാലിക്കാറില്ല. *ഹംസസ്സോഹം, സോഹം ഹംസഃ*, എന്ന മന്ത്രത്തിനേക്കാൾ കേവലം പ്രണവ (ഓം)ത്തിനാണ് ഇവർ പ്രാമുഖ്യം കല്പിക്കുന്നത്. ഉദ്ദണ്ഡനെ പരാജയപ്പെടുത്തിയ കാക്കശ്ശേരിഭട്ടതിരി വാർധക്യത്തിൽ അതിവർണാശ്രമിയായിത്തീർന്നതായി ഐതിഹ്യമുണ്ട്. സന്ധ്യാവന്ദനംപോലും ചെയ്യാതിരുന്ന കാക്കശ്ശേരിയോട് കാരണം ചോദിച്ചപ്പോൾ ലഭിച്ച ഉത്തരം അതിവർണാശ്രമികളുടെ മാനസികാവസ്ഥയെ തുറന്നുകാട്ടുന്നതായിരുന്നു: *ഹൃദയാകാശത്തിൽ ജ്ഞാനാനന്ദസ്വരൂപനായ ശ്രീഹരി (സൂര്യൻ) എപ്പോഴും ശോഭിച്ചുകൊണ്ടിരിക്കുന്നു. ആ ഹരിക്ക് ഉദയവുമില്ല അസ്തമയവുമില്ല. അപ്പോൾ എങ്ങനെയാണ് സന്ധ്യയെ ഉപാസിക്കുക?*

ഓരോ നിമിഷവും ഈശ്വരസമ്പർക്കം പുലർത്തിക്കൊണ്ട് ബ്രഹ്മഭാവത്തിൽ മുഴുകിയിരിക്കുന്നവരാണ് ജീവൻ മുക്തരായ അതിവർണാശ്രമികൾ. ഇവർ വർണാശ്രമവ്യവസ്ഥകൾ അനുഷ്ഠിക്കുന്നവർക്ക് അനുകരണീയരല്ല. ഋഷഭയോഗിയെ അനുകരിച്ചുണ്ടായ പല പാഷണ്ഡൻമാരെയും നിന്ദിതരായി ഭാഗവതത്തിൽ ചിത്രീകരിച്ചിട്ടുണ്ട്.

വർഗ്ഗം:ഹിന്ദുമതത്തിലെ സ്ഥാനപ്പേരുകളും തൊഴിലുകളും